PAJATUS | Kes varastas Truumetsa kala? | Loodus\nPAJATUS | Kes varastas Truumetsa kala?\nRein Truumets, 23. aprill 2021 07:00\nREIN PÜÜAB JÕEFORELLI. Ka tänavu on Rein avanud skoori kenade 1, 1,2 ja 1,3 kiloste kaladega.Foto: Erakogu\nHoia oma varanatukesel silm peal – ka metsikus looduses leidub nii mõnigi, kes seda endale himustab.\nOlin otsustanud, et sõidan õhtuks jõe äärde, püüan kala, teen lõkke üles ja nõnda edasi.\nSel ajal ööbisin tihti erinevate jõgede ääres. See oli tõsine füüsiline vajadus, ilma milleta ei saanud kohe kuidagi.\nOli augustikuu, hakkas juba hämarduma. Mul oli kena jõeforell, nii 1,2‒1,3-kilone, söögiks püütud, puhastatud ja pestud. Riputasin kala puu otsa nõrguma, üsna tugeva oksa külge, ja hakkasin lõkkematerjali koguma.\nOlin oksa küljes rippuvast kalast 10‒15 meetri kaugusel, kui järsku kuulsin kohinat ja tundus, justkui oleks äkki tuul tõusnud. Nägin, kuidas suur kotkas rabas täie hoo pealt kala koos oksaga ja kadus. Kes ta täpsemalt oli, silm hämaras enam ei seletanud.\nRöökisin talle veel midagi järele, et ehk laseb lahti. Roppustele ta igal juhul ei reageerinud.\nVaat nõnda serveerisin siis linnule kala. Kõht jäi küll sel õhtul tühjaks, aga mälupildi sain vapustava.\nJA PUU OTSAS PASSIB ... Mitukümmend aastat olen kooserdanud jõgede ääres just sel ajal, kui normaalsed inimesed magavad.\nKord oli selline juhus. Jõin hommikukohvi, selg vastu kõrget mändi. Ilm oli hästi vaikne ja rahulik. Ikka kuulen, et ladvas keegi krõbistab. Selge – mingi lind või orav. Ma ei pööranud sellele algul suuremat tähelepanu ega mõistatanud, kellega võib tegu olla.\nSuits tehtud, ajasin end püsti, et kalapüüki jätkata. Uudishimu ajel vaatasin ikkagi üles, et kes seal ladvas siis on. Männi latv ei olnud eriti tihe, aga tükk aega ei näinud ma mitte midagi. Siis järsku nägin, kuidas keegi kohendas saba – ilves, kurat, oli end ümber puu tõmmanud nagu boamadu ja kükitas seal ebamugavas asendis.\nEhmusin algul päris tugevasti ja taganesin puust eemale. Lõpuks suutsin siiski puu alt spinningu ja koti kaasa haarata. Ja siis kiirelt minema!\nMa olin ilveseid ennegi näinud, ta ei ole meie metsades eriline haruldus ja seeneliste-marjuliste hirmujutud ei vasta kindlasti tõele. Tavaliselt näed loomi metsasihti ületamas või lagendikul, ent kui loomal puudub põgenemisvõimalus, muutub situatsioon ettearvamatuks.\nILVES. Kuigi ilves on hea ronija, jahib ta saaki peamiselt maapinnal. Kevaditi meeldivad talle kuusikud, sest siin saab lihtsa vaevaga vabaneda talvekarvast.Foto: Shutterstock\nKui tahad jõel rahulikult kala püüda, siis jorise aeg-ajalt laulda. Nii on kindel, et sa ei kohta mitte ühtegi looma. Kalasaaki see ei suurenda ega vähenda.\nKuidas teha lõkkekala\nMina teen tavaliselt forelli. Pesen ja puhastan kala, nõrutan. Märjaks ei tohi jätta, siis hakkab kala „keema“, mitte ei küpse.\nKala saab maitseks ainult soola. Katan ta märgade lepalehtedega, kolm-neli kihti. Panen sütele ja küpsetan 10‒15 minutit, mõlemalt poolt. Oleneb kala suurusest.\nKui jões on savi, võib mätsida kala ka selle sisse, aga lepalehed tuleb ikka enne ümber panna. Savikala võib teha ka suurel lõkkel, pole vaja karta, et ära kõrbeb.


Praktiline koolimööbel jõuab müüki\nMaikuu tõi mööblipoodidesse mitu uut kontori- ja kodukomplekti, mida iseloomustavad varasemast suurem kasutamispaindlikkus ja kaasaegne disain.\nTVMK hakkas tootma painutatud vineerist mahedates värvitoonides riiuleid, mida saab tänu funktsionaalsusele edukalt iseseisva kujunduselemendina kasutada. Ümarnurksetel riiulitel puudub tagasein.\nMüügiedu saadab juba praegu Standardis Antri seerias valminud kodutöökohta, mis peaks oma kombineerimisvõimaluste ja kompaktsusega köitma ka väike- ning avatud kontorites mööblivahetust kavandavaid firmajuhte.\nKuna õppeasutustel, kel plaanis sügiseks sisustust uuendada, on viimane aeg mööblit valima hakata, on mööblitootjad mõelnud ka koolidele. Standard laiendas oma toodete sortimenti, tuues turule ergonoomilise ja funktsionaalse koolimööbli komplekti, mis jõuab müügile juuni esimestel nädalatel.\nTVMK uudistootena jõudis mööbli-kauplustesse magamistoakomplekt Sving (hind ca 25 000 krooni).\nMööblipoodidesse jõudis Eesti ainsa peeglitootja TVMK uus dekoratiivne peegliseeria, mille valmistamisel on kasutatud värvilist klaasi.\nKunstnik Jüri Ojaveril valmis TVMK ruumides ja nende materjale kasutades jalakujulist silda meenutav taies, mis kuulub Eesti ekspositsiooni 12. juunil avataval Veneetsia biennaalil.\nThulema sõlmis lepingu Tartu ülikooli auditooriumide sisustamiseks.\nThulema sõlmis lepingu Hansapanga peahoone restorani, kohviku ja baari sisustamiseks.\nThulema sõlmis lepingu uudisteagentuuri ETA uute bürooruumide ning kodakondsus- ja migratsiooniameti Mäekalda büroo sisustamiseks.\nTVMK osales Kölnis kontaktmessil Interzum, eksponeerides liimitud ja painutatud toodete detaile.\nStandardil valmis Antri seerias kodutöökoht, mis sobib ka avatud kontoritele.\nThulema lõpetas Tallinnas ExpressHotelli ja Metropoli hotelli sisustamise.\nTallinnas kunstihoone galeriis tutvustati Eesti kunstiakadeemia disainistuudio ja Thulema ühisprojekti teemal «Väikekontor». Lahendusi saab vaadata Thulema uues salongis.\nTVMK tutvustas Tallinnas Linnagaleriis uut toodet -- painutatud vineerist riiuleid (seeriad Pin ja Mill), mille autor on Maile Grünberg.\nThulema lõpetas Helsingi linnavalitsuse sekretäri töökoha sisustamise.\nStandardil valmis kooliauditooriumi ergonoomilise mööbli projekt. Toode tuleb müügile juunis.\nTallinnas Pärnu mnt 158 avati Thulema uus salong. Tseremoonial katsetati büroomööbli vastupidavust.


ALAJÕE JAHTKOND MTÜ: Tegevuslugu 28.07.2021\nALAJÕE JAHTKOND MTÜ alustas peaaegu 3 aastat tagasi, mil juhatuse liikmed, A. A. ja M. T. , seda juhtima hakkasid. A. A.l oli selleks ajaks ettevõtluskogemust ligikaudu 20 aastat ja Mihhail Turušev alles alustas ettevõtlusega. ALAJÕE JAHTKOND MTÜ valdkond on muude organisatsioonide tegevus. Samas valdkonnas (EMTAK 949) on tegutsevaid...\nMETSANUKA TALU FIE: Tegevuslugu 27.07.2021\nMETSANUKA TALU FIE alustas peaaegu 20 aastat tagasi, mil juhatuse liige A. A. selle asutas, omades selleks ajaks ettevõtluskogemust ligikaudu 3 aastat. METSANUKA TALU FIE valdkond on üheaastaste põllukultuuride kasvatus. Samas valdkonnas (EMTAK 011) on tegutsevaid ettevõtteid 2021 aasta seisuga kokku 109 tükki, kes annavad tööd kokku 32-le inimesele ja kogu...\nTelefon (+372) 56656144\nMETSANUKA TALU FIE Füüsilisest isikust ettevõtja Logi sisse\nALAJÕE JAHTKOND MTÜ Juhatuse liige Logi sisse\n30.04.2019 - .... ALAJÕE JAHTKOND MTÜ juhatuse liige\n14.03.2002 - .... METSANUKA TALU FIE füüsilisest isikust ettevõtja\n23.10.1998 - 25.10.2019 IDA-VIRU JAHIMEESTE SELTS MTÜ juhatuse liige


Mida teha, kui tervisekontrollis selgub, et vajad lisateenuseid? - Turse liigesed mida teha\nLisaks põhjustab see haigus põletikku kõõluste kinnituskohtades ja vahel ka silma eesmises osas, harvemini südames või aordi seinas. Suure tõenäosusega vajad sa antibiootikume. Kaebuste püsimise korral või ravimi kõrvaltoimete tekkimisel pidage nõu arsti või apteekriga. Päiksevalgus ravib nahapsoriaasi ja ühtlasi leevendab ka liigesevaevusi. Need sõlmed on röntgenipiltidel nähtavad iseloomulike ogadena mida nimetatakse osteofüütideks. Tegevusterapeut õpetab harjutusi kätele ja samuti liigeste säästmist, et haigusest puretud liigesed ei laguneks ülekoormatuse tõttu, sest haige liiges on nõrk.\nSuurepärane on vähemalt 20 minutit pikali heita jalad üles või teha kask tõstame keha ja jäsemed kõrgeleet hõlbustada vedeliku väljavoolu alakehast. Kompressioonsukad põlvikud, sukkpüksid on väga kasulikud mitte ainult rasedatele, vaid ka neile, kes kõnnivad palju, seisavad paigal või istuvad pikka aega. Need imelised kampsunid jaotavad jäsemete lümfivoolu ja vereringet õigesti ja takistavad turset. Liigesevaevused võib jagada liigeste ülekoormamise tagajärgedeks, kulumisega kaasnevateks ja põletikulisteks.\nViga saanud põlve ei tohi keha raskuse all koormata, kuid trauma järel tuleks õige pea hakata liigest järk-järgult rahulikult ja võimalikult turse liigesed mida teha liigutama.\nMida suurem on valu, seda rahulikumad ja kergemad olgu liigutused. Kui nende ravivõtetega pole sümptomid kolme päeva möödudes leevenemismärke näidanud, tuleks minna arsti juurde. Kõhrepind kui liivapaber Liigesehaigustest ollakse kõige rohkem hädas liigesekulumise turse liigesed mida teha osteoartroosiga, mil liigesekõhr aegamööda laguneb ja õheneb.\nMis täpselt sellist kulumist tingib, seda teadus veel seletada ei oska, kuid kaasa võivad aidata nii vananemine, ülekaal, kauaaegne ülemäärane füüsiline koormus, sportlasekarjäär, varasemad liigesevigastused ja kindlasti ka geneetiline artrosis subjandibulaarsed liigesed. Nende tegurite kaasmõjul häirub liigesekõhre normaalne ainevahetus, kõhr ei kata enam ühtlase ja elastse kihina luupinda, tekivad struktuurimuutused ja konarused häirivad liigese sujuvat liikumist.\nOmeti võimaldab õigeaegne haigusele jälile saamine liigesekulumist märkimisväärselt vähendada või koguni peatada. Lülisambapõletik on seronegatiivsete spondülartropaatiate haigusrühma kõige tüüpilisem esindaja. Haiguse põhjust ei teata. Lülisambapõletikku esineb ühepalju nii meestel kui naistel, kuid haigus avaldub meestel märgatavalt raskemini kui naistel.\nMida raskem on haigus, seda rohkem tuleb kasutada turse liigesed mida teha ravimeid ja muid vahendeid. Kogemus on näidanud, et tõhusamate ravimite kasutamine suurendab alati lapse väljavaateid paranemisele. Noorte liigesepõletiku tänapäevases ravis kasutatakse kõiki neid ravimeid, mis on kasutusel ka täiskasvanute reumatoidartriidi ravis. Võidakse määrata ka mitu ravimit korraga kombineeritud ravi. Väga oluline ja suuri oskusi nõudev on ravida luustiku arenguhäireid nii, et jalad kasvaksid ühepikkuseks, põlved oleksid sirged, randmed ja labajalad õige kujuga.\nVanemas eas leitakse artroosi peaaegu kõigil, kuid vaid väiksele osale põhjustab see raskeid vaevusi. Kui elanikkonna keskmine vanus suureneb, suureneb ka artroosihaigete arv. Aasta-aastalt tehakse põlve- ja puusaliigese artroosi haigetele valus liigesed kaes mida teha rohkem tehisliigeste paigaldamise lõikusi.


Määrimine menstruatsiooni välisel ajal\nHakkasin beebipille lindynette 20 võtma sel ajal kui menstruatsiooni veel ei olnud. Sel ajal kui muidu mul oleks pidanud menstruatsioon hakkama, hakkas määrimine, mis on kestnud juba 5 päeva ...\nKuna alustasite pillide võtmist arvestamata oma menstruatsiooni, siis on selline määrimine tavapärane. See ei ole ohtlik ja jätkake praegu regulaarselt pillide võtmist, sõltumata veritsuse ...\nRaseduse ajal veritsemine\nTere, sain 16. mail positiivse rasedustesti ning pöördusin 19.mail juba arsti juurde, et saada kinnitust. Rasedus oli kuskil 4-5 nädal ning kutsuti 31.man tagasi.\nEsmaspäeval 23.05 algas mul tulest ...\nRaseduse alguses võib veritsusi esineda ja sageli on need seotud raseduse pesastumisega seotud väikeste verevalumitega ehk hematoomidega lootemuna ümber. Vahel võib kahjuks veritsuse ...\nLasin hormonaal spiraali eemaldada märtsis,\nMenstruatsioon ei ole veel alanud\nMilles võib probleem olla\nHormoonspiraali eemaldamise järgselt peaks tavapäraselt tsükkel taastuma 1-2 kuuga. Samas individuaalselt võib see ka kauem aega võtta, kui emaka limaskest taas kasvama hakkab. Mingil ...\nPisikene mure on tekkinud. Rääkisime mehega üksteisest mööda ning on tekkinud selline olukord kus alustasin pillide võtmisega esmakordselt ning ei olnud veel ühtegi tabletti võtnud ja olime ...\nRasestumine on seotud ovulatsiooni ajaga. Sõltub, kuna teil algas viimane menstruatsioon. Ovulatsioon toimub umbes tsükli keskel, tsükli 11-15 päeval. Kui te pille alustasite tsükli keskel, ...\nTere olen 9 nädalat rase ja minul avastati Helicobakter nagu aru saan ei sa antibiootikumi ravi.Kuid küsin mis leevendused ja võimalused oleks minul rasedal selle bakteri osas ja kas on ka ohtlik?\nHelikobakter mõjutab teie magu, tekitades maos põletikku ja seedeprobleeme. Saate oma perearsti või gastroenteroloogiga nõu pidada. Kolmikravi raseduse alguses ei soovitata.\nInternetis on väga palju ...\nMure selles ,et olen üritanud kaasaga nüüdseks 10 kuud last proovinud saada. Käisin ka murega Rakvere naistearsti juures ,kes pidas normaalseks tsükli kõikumist 21-36 päeva. Päevad kestavad 5 päeva ,eelmisel ...\nRasestumise näitajaks on aasta regulaarse suguelu foonil. Vahekorras on soovitav olla sagedamini. Kõige soodsam aeg rasestumiseks on tsükli keskmine nädal ehk 11-15 päev. Lisauuringuid ...\nKirjutasin teile eelnevalt seoses kolposkoopia veritsusega. Olen vaktsineeritud enne suguelu alustamust hpv vastu 3 vaktsiiniga, ei ole vaktsineerimata. Arst ütles kolposkoopia ja pildiga, ...\nTänan lisainformatsiooni eest. Tundub, et probleemid paranevad. Kuna soovite rasestuda, siis märkige üles menstruatsioonide 1. ...\nKäisin kolmapäeval (neli päeva tagasi, 18.05) kolposkoopias. Võeti biopsia ja eemaldati kondüloom emakakaelalt. Mure aga selles, et peale kolposkoopiat siiani määrib ning vahekorra ...\nKahju, et pidite nii noorena elama üle brutaalse/eemaldamisega ravimeetodi, nagu ütlevad onko-günekoloogid. Kindlasti olite HPV ...\nEmaka kokkutõmbused urineerimis ajal\nTere olen ühe lapse ema viimased 3 päeva on mul selja valu ja sagenenud urineerimine ja pissimise aeg emakas tõmbub kokku.Vahekorrast on möödas 5 päeva ja testi on ka liiga vara teha.Abikaasa kahtlustab ...\nPigem on kaebuste järgi praegu kahtlus põieprobleemidele. Jooge rohkelt vedelikku, võtke jõhvikapreparaati nt Karpalact, Urinal vms. ja vajadusel lisaks No-spa tablette. Kui urineerimisega ...


Ida-Viru koolide konkurenstivõime - www.virumaa.ee\nIda-Viru koolide konkurenstivõime\nIda-Viru koolid tõestasid riigieksamitega oma konkurentsivõimet\nIda-Viru koolilõpetajad tõestasid tänavuste riigieksamitega, et siinsetest koolidest on võimalik saada head haridust – Eesti koolide pingerivis mahub esimese saja hulka kümme Ida-Viru gümnaasiumi.\nNarva humanitaargümnaasiumi direktor Nadežda Tšerkassina näitab kooli külalistele hiljuti rajatud kooli talveaeda. Gümnaasiumi suurimaks auks ja uhkuseks on aga siiski andekad ja edasipüüdlikud õpilased ja õpetajad, mis on mitmendat aastat järjest võimaldanud kuuluda eksamitulemuste põhjal riigi tippkoolide hulka.\nAjalehe Eesti Ekspress poolt tänavuste riigieksamite tulemuste põhjal koostatud edetabelis on Ida-Viru koolidest kõrgeimal, 8. kohal Narva humanitaargümnaasium, kus riigieksamite keskmiseks hindeks oli 75,27. Tähelepanu väärib, et humanitaargümnaasiumist eespool on vaid Tallinna ja Tartu eliitkoolid ehk need, kes ei õpeta kõiki ümbruskonnas elavaid lapsi, vaid saavad endale konkursiga valida kõige andekamaid. Edetabeli tipus on taas Tallinna prantsuse lütseum, mille tänavused lõpetajad saavutasid koolile keskmiseks hindeks 83,48.


Aknaliiteprofiilid: Aknaliiteprofiil võrguga 3D\nAknaliiteprofiil võrguga 3D\nAknaliiteprofiil 9 mm võrgu ja kaitseribaga\n3D aknaliiteprofiil on paindlik, kolmes suunas liikuv profiil, mis ühendab\nakna- või ukseraami soojusisolatsiooni liitsüsteemiga. 3D aknaliiteprofiil on spetsiaalse PUR- teibiga, kaitsva hermeetilise membraani ja armeerimisvõrguga. 3D aknaliiteprofiil on mõeldud kasutamiseks suuremate akende puhul (>2m²).\n3D aknaliiteprofiil TPE-riba laius (mm) Võrgu laius (mm) Pikkus (m) Pakend (tk)\nETIX430 18 13 2,4 20\n· Hermeetiline membraan takistab külma ja niiskuse sattumise akna-, ukseraamide ja isolatsioonimaterjali vahele\n· Loob elastse ühenduskoha isolatsioonisüsteemi ja akna- ning ukseraami vahel\nAknaliiteprofiil kleebitakse aluspinna külge pärast isolatsiooniplaatide paigaldamist. Enne iseliimuva aknaliiteprofiili paigaldamist veenduge, et pind, millele profiil kinnitatakse, on ühtlane ning puhas (pole rasvane, määrdunud, tolmune, tahmane, sammaldunud vms). Vajadusel puhastage liimitav pind enne profiili paigaldamist. Aknaprofiil tuleb paigaldada ning suruda kinni suunaga ülevalt alla, profiili tuleb tugevalt suruda täies pikkuses. Profiili küljes olev klaaskiudvõrk peab jääma üleni kasutatava armeerimissegu sisse. Krohvi- ja viimistluskiht ei tohi ületada plastikust kaitseriba eemaldamise kohta tähistavat joont. Plastikust kaitseriba, millele kinnitatakse akent kaitsev kattekile, tuleb eemaldada ettevaatlikult alles pärast krohvi- ja viimistluskihi kuivamist. Toote kasutamisel ei tohi välistemperatuur, ega ka akna-või ukseraami pinna temperatuur, olla madalam kui +5°C ega kõrgem kui + 40°C. Soovitatust madalamas temperatuuris kasutamisel tuleb arvestada esialgse nõrgema nakke ja pikema liimumisajaga.\nPVC, PUR-teip, TPE-tihendusriba, klaaskiudvõrk


Rõhtimpost on seestpool samuti vaid kandiline puu - ilma kaldpinna ja profiilita. Veenina polnud üldse ja selle naelutas tellija ise imposti külge. Paigaldada tuleb veel alumine karniis, mis takistaks klaasidelt tuleval veel akna all seinale valguda, Hingede seljad on ülemäära suured ja domineerivad. Lengi ja ainult välimiste raamidega akna eest küsis üks Tartumaa firma 130 €. Lisaks tellija kulu klaasi, kiti ja kittimise, veenina ja karniisi ning piirliistude paigaldamise eest. Tellija poleks pidanud niisugust tööd vastu võtma.


Kumu näitab ebatavalist arhitektuurifilmi Tōkyōst – Pealinn.ee\nKumu näitab ebatavalist arhitektuurifilmi Tōkyōst (0)\nRyūe Nishizawa tutvustab isiklikku Tōkyōt. Foto: kaader filmist\nMaailmakuulus arhitekt Ryūe Nishizawa sõidab oma vana Alfa Romeoga mööda Tōkyōt. Tulemuseks on meeleolukas vabavormiline portreefilm „Tōkyōt avastades”, mis tõmbab kolmapäeval joone alla Kumu kultuuriteemaliste dokumentaalfilmide sarja lühikesele kevadhooajale.\nÜhe pealtnäha tavalise autosõidu jooksul räägib nimekas Jaapani arhitekt oma suhtest selle linnaga, tutvustab teda enim mõjutanud paiku, inimesi ja hooneid ning tõmbab paralleele Euroopa ja Jaapani kultuuri vahele. Prantsuse režissöörid Louise Lemoine ja Ila Bêka jõuavad arhitekti mõttemaailmale väga lähedale, luues sundimatu õhustiku, mis on sama kerge ja õhuline nagu Nishizawa arhitektuurgi.\n„Louise Lemoine´i ja Ila Bêka viis läheneda arhitektuurile võiks olla sama mis kassil, kes kõnnib läbi linna majade – väga huvitav viis,” on filmi kohta väitnud Nishizawa ise.\nFilm on võitnud auhinna Tel Avivi dokumentaalfilmide festivalil DocAviv ja Milano arhitektuuri- ja disainifilmide festivalil. Suurt rahvusvahelist tähelepanu pälvis ka autorite eelmine pikk film „Moriyama-san”, mida Kumu näitas menukalt 2019. aastal.\nRyūe Nishizawa pälvis 2005. aastal koos Kazuyo Sejimaga maailma tuntuima, Pritzkeri arhitektuuriauhinna. Nende arhitektuuribüroo SANAA projekteeritud hoonete sekka kuuluvad näiteks Lausanne´i Rolexi õppekeskus, New Yorgi Uus Muuseum, Toledo kunstimuuseumi klaaspaviljon, Christian Diori Tokyo esindus ja Kanazawa 21. sajandi muuseum.\nKolmapäeval, 9. juunil kell 18 Kumu auditooriumis linastuva seansi juhatab sisse arhitekt Peeter Pere. Koroonapiirangute tõttu lubatakse igale seansile ainult poole saali jagu vaatajaid ehk kuni 122 inimest. Mask on kohustuslik ja järgida tuleb 2+2 reeglit.\nKultuuriteemaliste filmide sarja „Kumu dokumentaal” sügishooaeg algab 1. septembril. Sarja korraldavad Kumu ja PÖFF. Sissepääs kõigile selle sarja seanssidele on prii.\n„Tōkyōt avastades” treiler: https://www.youtube.com/watch?v=2RllKgqsHJw.\nKumu Dokumentaali kodulehekülg: https://kumu.poff.ee/.\nKüsitluses on osalenud 22 inimest


Näitus Juri Lotmanist | ajakiri.ut.ee\nJuri Lotman 1980. aastatel.\nVeebruari lõpus avatakse Tartu Ülikooli raamatukogus semiootik Juri Lotmani 100. sünniaastapäevale pühendatud näitus „Juri Lotman – Tartu Ülikooli professor“.\nNäitus avatakse 27. veebruaril kell 18 Lotmanile pühendatud kongressil. Eksponeeritakse originaalkäsikirju TÜ raamatukogus asuvast Lotmani isikuarhiivist ja tema üliõpilaste isiklikest arhiividest, raamatuid, ajalehti ja ajakirju ning Lotmani puudutavat filmimaterjali.\nLisaks on võimalik vaadata mitmesuguseid fotosid ja muud pildimaterjali Juri Lotmanist ja tema perekonnast, kolleegidest-teadlastest TÜ-s ja välismaal ning kuulsatest kultuuriinimestest tema suhtlusringkonnas.\nNäituse koostaja, TÜ raamatukogu raamatukoguhoidja Tatjana Šahhovskaja sõnul on näituse eesmärk tuua esile Juri Lotmani ja Tartu Ülikooli seosed ning vastastikused mõjutused: nii Lotmani panus ülikooli õppe- ja teadustegevusse kui ka ülikooli osa Lotmani töö- ja isiklikus elus.\n„Näitame Lotmanit kui maailmanimega teadlast kogu tema mitmetahulises tegevuses: Juri Lotman kui filoloog, vene kultuuri uurija, semiootik ja Tartu-Moskva semiootikakoolkonna rajaja. Keskendume Lotmani töö tunnustamisele ja tema pärandi väärtustamisele,“ rääkis Šahhovskaja.


Õunaaeg on käes - Sekretar\nÕunte, nende maitsvate puuviljade aeg on Eestis jälle käes. Suvesordid on küll juba otsas, kuid sügis- ja talvesorte leidub veel paljudel puudel. Lausa patt oleks jätta need korjamata ja söömata, kirjutab Kaaluabi.ee.\nIse tehtud mahlad, õunamoosid, magustoidud ning lihtsalt talve ootama pandud õunad - mis võiks olla veel tervislikum ja maitsvam?\nVahelduseks võiks proovida lisada õuna ka salatisse, segada seda kartuli või juurviljade hulka. Õunauputuse korral võib õuntest lõigata õhukesed ringid, mida kuivatada kaneeliga ülepuistatult ahjuplaadil 50-kraadises kuumuses.\nViimaseid on hea õhtuti mõne mõnusa raamatu kõrvale krõbistada, lisada kissellidesse, kuid tumeda šokolaadi sisse kastetuna saab neist valmistada ka tervislikke komme.\nKindlasti on paljud kuulnud ütlust „Üks õun päevas hoiab arsti eemal“. Viimased uurimused on näidanud, et pelgaks vanainimeste väljamõeldiseks ei maksa ütlust pidada, sest väitel on teaduslik alus olemas - süües vähemalt ühe õuna päevas, mõjutab see oluliselt meie tervist. Miks õun siis nii kasulik on?\nÕunad sisaldavad pektiini, mis langetab veresuhkru ja halva kolesterooli taset, puhastades keha ka toksiinidest. Õunte puhul on täheldatud lihastoonust tõstvat ning reumavastast toimet; õunad aitavad kõhuprobleemide korral ning mõjuvad hästi seedimisele ja maksale. Õunas leiduv tselluloos kergendab soolestiku tegevust. Lisaks leidub selles levinud viljas rohkesti kaaliumi ning C-vitamiini.\nKuna enamik kasulikke aineid asub koore all, on soovitav õunu süüa koos koorega, eriti kui tegemist on oma aia õuntega või teate kindlalt, et neid ei ole mürgiste ainetega pritsitud. Õuna koor sisaldab nimelt kõigele muule lisaks ka aineid, mis aitavad lihastel oma rammu säilitada. Kuna vananedes või haiguse tagajärjel lihased nõrgenevad, aitab koorega õuna söömine lihaste närbumist vähendada.


Eesti startuppijad teevad uut kaardimängu, mis on Kickstarteris juba platsi puhtaks löönud | Diktor\n10. aug. 2020 kell&nbsp12:55\nTuntud Eesti startuppides töötavad IT-inimesed on valmis teinud uue kaardimängu Kuu koloniseerimisest.Foto: kuvatõmmis\nKui mainida selliseid firmasid nagu Bolt, Pipedrive, Twilio ja Guardtime, siis kaardimängud tõenäoliselt esimese asjana pähe ei karga.\nJa ometi on nendes tuntud firmades töötavad IT-inimesed loonud uhiuue mängu “Lunar Base”, mis on kõigest mõne päevaga Kickstarteris seatud rahastuseesmärgi mitmekordselt ületanud.\n“Mis me ikka niisama õlut joome!”\nKui algselt seati eesmärgiks ühisrahastusega kokku koguda veidi üle 1500 dollari, siis loo avaldamise ajaks on “Lunar Base’i” toetatud juba peaaegu 20 000 dollariga. Uurisime järele, mida see kohalike itimeeste uus laineid lööv kaardimäng endast kujutab.\n“Kaidol (Kaido Koort, toim.) küpses 2017 sügisel mõte, et teeks midagi asjalikku ka, mis me niisama õlut joome,” selgitab mängu turundamisega tegelev Hanno Sirkel.\n“See polnud tal esimene niisugune mõte. Mõned aastad varem tegime SurfCasti, mis oli ilmateavituse äpp surfaritele. Ärilist väljundit me lõpuks ei suutnudki leida, sestap lõpetasime selle ära. Kuid teenus iseenesest sai vahva ja tegemise käigus sai omandatud hulk kogemusi.”\nTänaseks on “Lunar Base’i” tiim kasvanud rahvusvaheliseks mängutegijate kollektiiviks. (C) Foto: “Lunar Base’i” Kickstarteri kuvatõmmis\nKoos Koortiga kuuluvad “Lunar Base’i” tiimi teiste seas veel Joosep Simm Guardtime’ist, Martin Paroll ja Leila Toomet Boltist ning Erkki Lindpere Twiliost. Hanno ise töötab Pipedrive’is ning lisaks startuppijatele on tiimis ka meditsiinidoktor Silver Türk mängumehaanikate spetsialisti ja taustalugude looja rollis.\nSee ei ole muidugi “Lunar Base’i” tiimi täiskoosseis ja kolme aasta jooksul on mängutegijatega liitunud inimesi ka piiri tagant. “Aegamööda on liitunud veel tegijaid ning nüüd oleme juba päris rahvusvaheline seltskond: Eestist, Taanist, Tšehhist, Inglismaalt,” selgitab Sirkel. “Kokku on meid kümmekond.”\n“Kõik meist olid vähem või rohkem lauamängudega kokku puutunud. Joosep näiteks osalenud ka Euroopa meistsivõistlustel “Magic the Gathering” nimelises kaardimängus. Aeg-ajalt mängisime koos mõnd lauamängu ja mõned meist olid kunagi proovinud ka mänge ise teha või nö. kodureegleid luua. Seega sai meie järgmiseks sotsiaalprojektiks lauamäng.”\nPivot Kuu peale\nEnda kaardimängu luues lähtusid arendajad kolmest põhimõttest: mäng peab olema kiire, lihtsasti õpitav ning kergest kaasaskantav. Neid teese järgides on tänaseks valmis saanud “Lunar Base”.\n“Mängus on iga mängija eesmärk ehitada Kuule baas ning kasvatada selle võimsust. Mahutada baasi elama koloniste, arendada teadust ja teenida raha,” avab Sirkel “Lunar Base’i” olemust. “Mõjuvõimuga sahkerdamine toimub ka, nagu päris eluski.”\nSirkel väidab ka, et algselt taheti Kuu asemel mängu tegevus asetada Marsile, kuid kui 2017. aastal mängu loomise peale mõtlema hakati tuli Marsiteemalisi mänge välja nagu seeni pärast vihma. Seetõttu otsustati teha pivot Kuule.\n“Lunar Base” on disainitud lihtsaks ja kompaktseks, kuid siiski strateegiliseks. (C) Foto: “Lunar Base’i” Kickstarteri kuvatõmmis\n“Tahtsime, et mäng oleks kiire, see tähendab, et tema mängimiseks ei pea tingimata planeerima tervet õhtut,” räägib Sirkel. “Ning et ülespanekule ei kuluks lõputult aega.” Mängu Kickstarteri lehel mainitakse, et üks raund kestab maksimaalselt 30 minutit ja lubatakse, et “Lunar Base’iga” algust teha on lihtne.\n“On olemas igasugu nö. “raskeid” lauamänge, kus on kohvritäis pudinaid ja mängima õppimiseks peab ülikoolis kursuse võtma,” selgitab Sirkel. “Me soovisime midagi lihtsamat, kuid tahtsime säilitada mitmekülgsuse ja strateegiamängu aspekti. Eesmärk oli kompaktne formaat, mida on hea kuhugi kaasa võtta.”\nKõige selle tulemuseks on Sirkeli arvates mäng, mis sobib nautimiseks nii kaardimänguvõhikutele kui ka kogenud mängijatele.\n“Arvan, et oleme leidnud hea tasakaalu õnne ja oskuse vahel. Ka kogenematu mängija näeb, et tal on võimalus, ning vana mänguhunt ei tüdine kergesti ära vaid leiab üha uusi kavalaid kombinatsioone.”\nKuubaase ehitatakse sobivaid kaarte üksteise kõrvale asetades. (C) Foto: “Lunar Base’i” Kickstarteri kuvatõmmis\nRahalaevad jäävad tulemata\nKickstarteris on “Lunar Base’il” läinud väga hästi. Loo avaldamise hetkel on mängu toetanud üle 550 inimese. “Lunar Base” läheb trükki septembri alguses, mil Kickstarteri kampaania lõppeb, ja jõuab toetajateni jõulude ajal.\n“Oleme kulutanud kokku tuhandeid tunde mängu arendamisele, testimisele, disainile, videote valmistamisele ja turundusele,” räägib Sirkel. “Kõlab mõnevõrra eepiliselt. Arvestades, et meid on tiimis üle 10 ning protsess on väldanud aastaid, saame parema konteksti.”\nKuigi “Lunar Base” on osutunud Kickstarteris edukaks, siis miljonärideks mängu tegijad saada ei looda.\n“Suurt finantsedu pole me eesmärgiks seadnud,” kinnitab Sirkel. “Pigem omandame kogemusi toote arendamisest, loome midagi, millest võiks rõõmu olla laiemal publikul.”\n“Kas panustatud aeg on seda kõike väärt? Äriprojektina võttes, ei ole,” teab Sirkel kindlalt öelda. “Hobina, ja sõpradega koos millegi ägeda tegemiseks, kahtlemata.”\n“Lunar Base’i” valmimist saad ise toetada Kickstarteris. Lisaks sellele viska pilk peale ka mängu YouTube’i kanalil olevatele humoorikatele videotele.\nMärksõnad: eesti, lunar base, mäng, startup\nVideo: Eesti videomängu “Disco Elysium” tegelased teevad järele ülipopulaarse tantsuvideo liigutusi


Nädala energiad: suhted, töö, tervis ja ka vaimsus läbivad nüüd puhastus- ja tervenduskuuri - Alkeemia\nNädala energiad: suhted, töö, tervis ja ka vaimsus läbivad nüüd puhastus- ja tervenduskuuri\nKosmilised energiad soosivad usu, lootuse ja optimismi esilekerkimist. Mõttesuund on tähendusrikka tuleviku ja tõeliste eksistentsiaalsete teadmiste poole. Selget ja kindlat rada meie ees ehk veel ei avane, aga oma nina keerame intuitsiooni ja sisetunnet usaldades siiski juba uues suunas, jättes olnu otsustavalt selja taha.\nSamal ajal, kui tunneme uue energia sissevoolu, jätkub ka vanade energiate, mustrite ja piirangute lagunemine. Oma algolemuse energiasse naasmine on veel mõnda aega läbivaks teemaks. Me avastame oma sügavamat olemust ja võimeid, samal ajal kui harjumuspärane maailmapilt ja isiklik identiteet vääramatult laguneb ja kaob.\nMuutuste tuultes tuleb ette nii mõndagi, mis võib tekitada segadust ja paanikat. Sellega ei maksa siiski kaasa minna, vaid teadvustada, et tegemist on mööduvate staadiumite ja emotsioonidega, mis kestavad seda vähem aega, mida vähem me neid oma tähelepanu ja emotsioonidega toidame. Tähtis on jääda vaatlejaks.\nOn aeg otsustavalt hoida oma tähelepanu ainult sellel, mida soovime kestvat ja kasvavat, sellel, kuidas tahame end oma elus edaspidi tunda. Kõik, millele oleme elus seni omistanud liigset tähtsust, saab tuvastatud ja jätkusuutmatuna kõrvale heidetud. Loobumine ja lahti ütlemine, mis seni ehk tundus raskena, muutub aina lihtsamaks ja otsustavamaks, sedamööda kuidas enesetunne vanast vabanedes kergemaks ja avaramaks muutub. Aastatuhendete taagast vabanemine võtab aega ja tegelemist, aga järjest enam tunneme, kuivõrd see end ära tasub.\nNii suhted, töö, tervis kui ka vaimsus läbivad puhastus- ja tervenduskuuri, millesse nüüd oleme sisenenud. Protsessid on alanud ja tagasi neid enam pöörata ei saa. Lõpplahendusi veel ei paista, protsessid käivad. Parim, mida teha saad, on olla vaatleja ja valida oma mõtteid ning tundeid, olla maandatud, hoida tähelepanu endas ja sellel, mida soovid oma elus jätkuvat ja kasvavat. On aeg, et mõistaksime enda rolli oma elu loomises ja hakkaksime seda teadlikult kasutama. Praegu avaneb hulgaliselt uusi võimalusi ja väljavaateid, mis saavad teostumiseks küpseks tuleva aasta alguses. Seni on meil võimalus neid ideid oma teadvuses kujundada ja oma tähelepanuga toita ehk siis luua.\nSelle nädala lõpu energiad loovad head võimalused muuta oma mõttemustreid ja ka tegutseda vastavalt. On tahtmine tegutseda ja teha asju teisiti, proovida ja katsetada uusi tegevusi ja lähenemisi. Tähtis on oma tegevustes lähtuda tundest, mida see tegemine sinus loob. Kõik, mis loob raskust, ei kuulu jätkamisele. On võimalus loobuda sellisest tegevusest või muuta oma suhtumist sellesse.\nLoomise tunne on nagu põnev ja nauditav mäng, täis rõõmu ja julget katsetamist. Tuleta meelde, millal sa seda oma elus viimati tundsid ja hoia see tunne endas. Su keha on sulle selles osas suurepäraseks kompassiks. Unusta piirangud ja lase oma kehal, südamel ja hingel end juhtida. Katsu hoida tähelepanu rohkem kehas kui mõistuses, anna ajudele puhkust ja kuula rohkem oma südant.\nLiigu palju ja käi looduses. Kõik veeprotseduurid on väga toetavad ja aitavad su kehal vabaneda seisvast energiast ning taasühineda elu voolamisega. Luba endal puhastuda, puhata ja mängida. Lõdvestumine on elutähtis, nii kehale kui ka meelele. Hoia meel rõõmus, lase raskustundest lahti ja usalda kulgu. Kõik kulgeb lihtsalt suurepäraselt, kui sa nii otsustad.\nLoe lisaks: NÄDALA TAROSKOOP | On suhete loomise ja suhtlemise aeg!


Elektrienergia ei asenda naftat ehk elektrilennuk pole tulevik | Virgo Kruve blogi\nElektrienergia ei asenda naftat ehk elektrilennuk pole tulevik\nVähemalt ei usu mina oma eluajal nägevat reisi- või kaubalennukit, mis lendaks päikeselt saadava valguse elektriks muutmisest. Kui leiutatakse mingi väike elektrienergia allikas, siis äkki hakkavad lennukid elektrit kasutama aga muidu tunduvad nafta ja gaas jääma ainsateks lennukite kütusteks. See üle-eelmise nädala Šveitsi elektrilennuki katsetus oli küll tõestus, et paari inimese tõstmiseks on valgusenergiat piisavalt palju aga sellise tehnoloogiaga eriti palju inimesi liikuma ei hakka, sest reisimise kiirus on ka väike.\nŠveitsis katsetati päikese valguse elektriks muutvat lennukit. Katselennuk oli õhus 26 tundi ja kasutas nii akudesse kogumist kui pilvedest kõrgemal lendamist. Kaader ETV 8 juuli 2010\nSellest lennukist tegi loo ka ETV.\nSeejuures vist mitte väga paljud ei juhtunud lugema seda BBC teadet, et USA-s püsis automaatne ehk ilma inimpiloodita ja päikesepatareidega lennuk õhus terve nädala ning püstitas sellega ka vastava ala maailmarekordi. Seda arendab relvatootja Qinetiq ja rakendusena nähakse sõjaväe side ning luure vajaduste täitmist. Kui satelliit lendab perioodiliselt üle huvi pakkuva koha ja praegu kasutatavad mehitamata luurelennukid peavad vahepeal tankimiseks baasi tagasi pöörduma, siis see valgust elektriks muundav lennuk võib ühe koha peal tiirutada mitmeid ööpäevi. Seejuures pimedal ajal kasutaks ta päeval laetud akusid. Tema tiivad on 22 meetrit laiad ja startimiseks pidid 5 inimest ta peakohale tõstma, temaga jooksma ning mootori käivitama ja toimuski sujuv õhkutõus. Kahjuks pole infot, kas laskumine on ka sujuv maandumine või toimub see praeguste UAV stiilis, et robotlennukil lastakse võrku lennata, mitte maanduda. Ilmselt mõned kallimad ja uuemad saavad ka tavapärase maandumisega hakkama.\nSeega on võimalik elektriga toita vaid mõne inimese vajaduste jaoks mõeldud lennukeid. See tehnoloogia ei saa kunagi nii võimsaks, et iga reisija kohta oleks võimalik ehitatada mingi 120 ruutmeetrit tiivapinda või veelgi rohkem. Vaadake seda pilti ja võrrelge seal olevaid inimesi. See on vaid pool vajalikust päikesepaneelide pindalast (teine pool on pildi vasaku serva taga) ja sellega suudeti õhus hoida vaid 1 või 2 piloodiga masinat.\nTuletab mulle meelde, et umbes 2005. oli ka suur vaimustus rapsist biodiislit valmistada, et siis pidavat olema meil omal kodumaine kütus ja pidi vähenema sõltuvus naftat tootvatest riikidest.\nSeejuures ei välista ma maismaal elektriautode laiemat levimist ja populaarseks muutmist, sest siinsed vahemaad on piisavalt lühikesed, et sada kilomeetrit mahutavate akudega hakkama saada. Samuti leida neile laadimiseks kohti. Kuid see küsimus, kuidas toodetakse elekter sinna auto laadimise pistikusse, on juba teise kirjutise teema.\n← Sissekanne number 1000\nEesti Loto diskrimineerib Viking Lotto paber pileti ostjaid →


Tooma turismitalu, Saare maakond\nTooma talu on juba 19. sajandi lõpust olnud perekond Riimi elupaigaks. Nüüd on otsustatud seda õdusat taluidülli pakkuda ka külalistele.\nTalukompleks asub 20 km kaugusel Saaremaa pealinnast – Kuressaarest. Lisaks suurele talumajale on õuepeal veel ait ja saun. Ööbida saab kahes hoones. Peamajas ja aidamajas ootavad Sind mugavate vooditega talutoad. Kui Sul on omad linad kaasas saad magada ka aidamaja lakas heintel.\nKülaliste käsutusse antakse kogu talukompleks tervikuna.\nTalukompleks asub 20 km kaugusel Saaremaa pealinnast – Kuressaarest.\nAvatud 01.04 - 31.10 ööpäevaringselt\nTOOMA, Kõljala küla, Saaremaa vald, Saare maakond Vaata kaardil Vaata kaardil TOOMA, Kõljala küla, Saaremaa vald, Saare maakond Vaata kaardil Vaata kaardil TOOMA, Kõljala küla, Saaremaa vald, Saare maakond Vaata kaardil Vaata kaardil


Coop Kihelkonna asukohad & lahtiolekuajad | Minu Kataloogid\nAvaleht > ... > > Asukohad > Kihelkonna > Coop\nCoop Kihelkonna lahtiolekuajad ja kliendilehed\nMeil on suurepärased kauplus Coop linnas Kihelkonna kliendilehed ja pakkumised, mis pakuvad hämmastavaid allahindlusi tooted, nagu toorpiim, mandel, pulgajäätis, faxe, puhastus, kakaojook, dr. oetker, cabernet sauvignon, kohviveski, aeg. Kasutage toodete sooduspakkumisi – kauplus Coop linnas Kihelkonna – ja säästke Minu Kataloogid abil raha.\nKliendilehed Coop Kihelkonna\nCoop Kihelkonna - Lümanda mnt, 2\nKas teadsite, et kauplus Coop läheduses on veel 1 esindust? Kaupluses – Coop linnas Kihelkonna – saate osta soodushinnaga tooteid, mis sisalduvad viimases iganädalases kliendilendlehes, mis kehtib kuni 10.05.2021. Ostke nutikalt ja hoidke kauplusest Coop ostes märkimisväärselt kokku. Kasutage kauplus Coop kliendilehtede suurepäraseid pakkumisi ja ostke kategooria Toidukaubad tooteid tavahinnaga võrreldes poole odavamalt.\nJaemüüjad asukohaga Kihelkonna


Naeris 07. juuni 2018\nTarmo Vaarmets Jüri Paet Andres Ülviste\nSERGEI KRAANA * LOOSUNG * KARIKATUUR * PAETISME * TÕSI TAGA * KUKALT SÜGAV MÕTE * TÕRRE PÕHJAST\nLootused, et lähiajal osutub võimalikuks sünnitusosakonna sulgemine, hakkavad kustuma. Kanakülas ja selle lähiümbruses läbi viidud uuringu tulemused kinnitavad, et sünnitamine on vaid jäämäe veepealne osa.\n“Probleemi lahendamiseks ei piisa sellest, kui võitleme tagajärgedega,” selgitab Kanaküla sanitaar-epidemioloogiajaama esimene eestkõneleja Valdur Rindkere (WTF, OMG).\n1. Riigireform teeb riigi õhukeseks ja reformijad paksuks\n2. Hea asfalt tänaval ei vedele!\n3. Tähtis pole võit, vaid võidusumma\n4. Tähtede seis: maikuus ilmugu “Naeri” asemel “Mango”\n5. Põrsaostjat ei kotita!


Kuidas laheb teie keha rasva poletusreziimi Kaalulangus Biotiin\nSeda protsessi nimetatakse lipolüüsiks. Pidev muretsemine võib põhjustada tõsisemaid terviseprobleeme kui kurnatust. Valulik kaalulangus on vale. Enne magamaminekut - klaas rasvast keefirit ja küpsised.\nKorda seda seeriat treeningu pikkuseks, tavaliselt umbes 20 kuni 30 minutit. See intervallitreening on hea näide sellistest suure intensiivsusega treeningutest.\nSee on veel üks intensiivse intervalltreeningu vorm, milles te töötate 20 sekundi jooksul väga raske, puhke 10 sekundit ja korrake seda kokku 4 minutit. Kui teete seda treeningut õigesti, siis ei tohiks sul hingata, palju rääkida. Mõõduka intensiivsusega südamehaigus Mõõdukas intensiivsuses on defineeritud mitmesuguseid määratlusi, kuid see tavaliselt langeb umbes protsenti teie MHR-st 4.\nSee tähendab, et võite jätkata vestlust ilma tõsiste raskusteta ja te tunnete end üsna rahul sellega, mida teete. Mõõduka Kuidas laheb teie keha rasva poletusreziimi treeningutel on mõned head kasu, näiteks: Mugavus - raske treenimine on hästi kõvasti.\nMõned näited: Kõnnib 10 sammu päevas 30 kuni minutilise kardio-masina treening Rattaga sõitmine keskmise tempo juures Madala intensiivsusega tegevus Vähese intensiivsusega harjutust peetakse alla umbes protsenti oma MHR-st või umbes 3 kuni 5 tasemelt selle tajutava jõudluse skaalal. See intensiivsus on kindlasti üks kõige mugavamaid harjutusvorme, hoides sind sammu jooksul, mis pole liiga maksustatav ja ei kujuta endast palju väljakutset.\nSee koos ideega, et see põleb rohkem rasva, muudab Kuidas laheb teie keha rasva poletusreziimi populaarseks paigaks. Kuid nagu me oleme õppinud, võite põletada rohkem kaloreid, kui te töötate kõvasti ja seda soovid kaalulangus.\nSee ei tähenda, et vähese intensiivsusega harjutus ei ole otstarbekas.\nSee hõlmab selliseid pikki, aeglaseid tegevusi, mida tunnete, nagu saaksite kogu päeva ja veelgi paremini harjutada järgmisi tegevusi: Jalutama Pikk, aeglane bike ride Õrn venitatav rutiin See ei pea olema struktureeritud, regulaarne treening, vaid midagi, mida teete kogu päeva, kõndides rohkem, trepist üles Kuju Slimming IIIfüüsilisemate tööde tegemisel maja ümber jne. Abi saamiseks sordiartikli loomiseks, mis sisaldab sordi erinevatest treeningutest, vaadake seda kardiotreeningu proovi.\nKui te regulaarselt kasutate Teie keha muutub hapniku hankimisel ja hankimisel efektiivsemaks - see tähendab, et see aitab teie rakkudel rasvade tõhusamalt säästa. Teie kehal on parem ringlus - see võimaldab rasvhappeid tõhusamalt liikuda läbi verre ja lihaseid. See tähendab, et rasv on kergemini kättesaadav keha kütmiseks. Teie keha suurendab mitokondrite arvu ja suurustmida nimetatakse ka mobiilsidevõrkudeks, mis annavad kehale energiat. Ja ärge unustage, et regulaarne Kaalulangus rindkere valu vasimus aitab teil ka oma kaalu juhtida.\nMida rohkem tegevust teete, seda rohkem kaloreid te põletate, seda lihtsam on kaalu alandamiseks vajalik kalorite puudujääk. Näpunäiteid püsivaks harjutuseks Planeerige mõni treeningu aeg iga päev, isegi kui see on vaid mõni minut. Jagage oma treeningud.\nSuurema aktiivsuse integreerimine tavapärasesse rutiini aitab teil aktiivselt jääda, isegi kui teil pole aega struktureeritud treeninguks. Kasutage oma tähelepanu ja planeerige ülejäänud päev selle ümber, selle asemel, et proovida seda, kui saad. Kui see pole prioriteet, siis te ei tee seda. Selleks, et hoida seda veelgi lihtsam, valige lihtsalt ligipääsetav tegevus nagu kõndimine ja seda tehke iga päev samal ajal.\nPole vahet, kui kaua te kõnnite, just nii, et te näete üles samal ajal.\nSee loob harjumuse, mis on alati kõige raskem osa. Rasvapõletusnõu nr 3: tõstekaalud Rasvade tõstmine aitab suurendada lihaseid ka rasvade põletamisel, eriti kui te olete dieediga ka. Kuigi paljud inimesed keskenduvad rohkem kaalulangus südamele, pole kahtlust, et jõutreening on üks olulisemaid komponente igas kaalukaotuse rutiinis.\nMõned eelised on järgmised: Säilitab lihasmassi. Kui teie dieet kaalust alla võtta, siis on teil tegelikult oht kaotada nii lihaseid kui rasva. Lihased on metaboolselt aktiivsednii et kui te kaotate, kaotate ka lisakoorerõivaste lihased. Raskuste tõstmine ja lihaste säilitamine aitab hoida ainevahetust isegi siis, kui te kaloreid vähendate.\nAitab sul põletada täiendavaid kaloreid.\nKui jõuate tugevamaks, siis teete rohkem harjutusi, suurendate kaalu või lisage veel jõutreeningu päeva. See võib võtta paar nädalat, kuid lõpuks näete oma Kaalulanguse retsepti ulevaated erinevusi - kuidas see tundub ja kuidas see välja näeb.\nKui soovite struktureeritumat programmi, proovige seda nelja nädala aeglase valmistamise programmi, mis sisaldab südame ja treeningu treeningu ajakava, mis võimaldab teil 4 nädala jooksul intensiivsust järk-järgult suurendada. Pole mingit asjaolu, et kui palju rasva põletada, peame sellel töötama.\nEi ole mingit maagilist harjutust, treeningut või pilli, mis teeb meie jaoks tööd. Kuid hea uudis on see, et see ei võta palju meetmeid, et suruda keha selle rasvapõletuse režiimi.\nProovige mõnda tüüpi tegevusi lisada iga päev, isegi kui see on lihtsalt kiire jalutuskäik, ja tugineda sellele aja jooksul, kuna see muutub rohkem rutiiniks. Tehke seda ja asute veel rasvade põletamiseks. Välistused ainevahetuses. Related Content.


Kokkuhoiu tulemus | minu energia\n29/10/2009 in Uncategorized | Tags: Boiler, elektripliit, energia sääst, küttepumbad, kineskoobilga teler, kokkuhoid, LCD, led-pirn, põrandaküte, plasmateler, valgustid\nGraafikus on ära toodud 6 põhilist elektrikulu allikat, mis selgelt eristuvad oma tarbimismahult teistest tarbijatest. Rahasse ümberarvestatult oleme viimase nädala jooksul 48.30 vähem elektrit kulutanud. Selle efekti saavutamiseks oleme raha kulutanud 1615.- (+bens ja aeg muidugi). Sama elektritarbimise juures tasuks üritus end ca 8,5 kuuga ära.\nVannitoa põrandaküte sai alaliselt sisse lülitatud alles esimese nädala keskpaigas (5-sel skaalal umbes 3 peale). Edasisi tõuse tekitasid kuumemad vannipäevad ning päevad, mil unised lapsed hommikul nupu kohe põhja keerasid (lootuses veel natuke soojemal põrandal lesida) ning meie seda enne lõunat ei avastanud. Selgitasime, et pk annab aeglaselt tulemust. Viimasel nädalal fikseeris Tõnu põrandakütte maksimumi 4 peale. Püüame kujundada harjumust, et WC-vannitoa “uks kinni ja tuli kustu!”\nBoileri ülioptimistlikku tulemust ei saa esialgu usaldada. Eelmisel nädalal ca 1 ööpäev vooluvõrgust väljas enne läbipesu, puhastuse käigus reguleeriti maksimum 5 skaalal 4,5 pealt 3,5 peale ning nädalavahetusel suurt vannipäeva ei toimunud. Käisime saunas. Boilerile ei ole veel soovitatud öise kütte režiimi (ehk taimerit) paigaldanud. vt ka https://minuenergia.wordpress.com/2009/10/27/muutused-energia-rindel/\nValgustite esimese 3 nädala tulemused on statistiliselt tuletatud, kuna alguses ei olnud põrandaküttel eraldi arvestit ja mõlemad põhinevad elektri üldkulu näitudel. Kahe viimase nädala jooksul oleme asendanud 5 kõige enam põleva lambi pirnid vähemtarbivate vastu. Kui nüüd veel külma trepikoja lakke ühe vinge kobarakujulise LED-pirni leiaks (kommentaarist lugesin, et leiab e-kaubanduse vahendusel) siis oleks põhilised põlejad kaetud. Tuleb tunnistada, et mitte kõik need lahendused ei saa olla jäädavad. Esteetilistel põhjustel.\nElektripliit tarbib omajagu, kuid on passi järgi ökonoomsest klassist, suht uus asi ja praegu ei näe ma sügavat mõtet selle kuluga midagi ette võtta.\nTeler ja teised tarbivad el.pliidiga võidu. Põhiliselt muidugi vana kineskoopteler. Väike langus on saavutatud sellega, et koolilapsele on põhjalikult selgitatud vajadust see välja lülitada, kui enam ei vaata. Samuti on kõik “teler ja teised” tarbijad nüüd lülitiga pikendusjuhtmes, ehk siis ööseks ja mõneks tunniks päeval ka ooterežiimist välja lülitatud. Kas uus teler oleks ikka kokkuhoid? Töökindlusele mõeldes olen hoopis plasmatelerite kvaliteeti, näitajaid ja hindu vaatama hakanud, sest mis kasu on vähem energiakulukast LCD pildikastist, kui käiteks põrkepalliga üks kogemata vastu ekraani läinud kõps selle igaveseks õhtale viib?!\nKüttepumbad olid oma reaalselt kulukuselt ja sellele järgnenud languse efektilt kõige suuremad üllatajad. Nende abil hakkab katelpliidis kuumutatud vesi väikses keskküttesüsteemis tsirkuleerima. Reaalne kasu on pumpadest ca 4-6 tunni jooksul alates kütmise algusest. See sõltub küttematerjalist, nt puitbrikett hõõgub kauem kui tavaline puu. Ka küttepumpadele panime lülitiga pikendusjuhtme, ehk siis enamuse ööpäevast need nüüd voolu ei tarbi.\nGraafiku laugjamad kaared tulevad sellest, et me püüame võimalusel kohe vähem kulutada (nt 4. nädala poolepealt küttepumpade lüliti) mitte ei oota ära järgmist “tõehetke päeva”. Ülejäänud tarbijate kasutamine on kas väga stabiilne (külmik), väga väike ja stabiilne (lastetoa öölamp) või väga väike ja suvaliselt kõikuv (õmblusmasin).\n29/10/2009 kell 12:49 e.l.\nÜsna mitmed read on nina allapoole kiskunud. Palju õnne!:)\nBoileri energiatarbimise sääst tundub väga hullu hüppe teinud olevat. Käite ikka pesemas üldse enam?:)\n29/10/2009 kell 1:14 e.l.\nHea Janar! Väga õige tähelepanek! Aga küll me varsti jälle pesema hakkame (kui eksperiment läbi saab 🙂 ) Tegelikult sai graafik enne kommentaare kogemata avaldatud. Möödunud nädalal toimus veekuumutaja jaoks lausa 3 mõjukat sündmust – boileri läbipesu, ööpäev enne seda lülitasime boileri välja ja käisime nädalavahetusel hoopis saunas!\n29/10/2009 kell 2:08 p.l.\nIgasugu koduseadmete puhul saab rääkida nende kasutegurist ehk kui suur osa tarbitud elektrienergiast mudetakse selleks energiaks, mida me tegelikult soovime. Kui üldse kadusid ei ole, siis on kasutegur 100%. Nii on see näiteks igasugustel küttekehadel: kogu sisse antud võimsus läheb soojuseks, ühtegi muud energia liiki sealt välja ei tule ja energia jäävuse seadus kehtib ikka. Kui aga küttekeha peab soojendama ainult ühte konkreetset asja, näiteks boileri peaks soojendama ainult vett, siis hakkavad tekkima kaod. Näiteks boileri kadudeks on boilerit ja soojaveetorusid ümbritseva õhu soojendamine, põrandakütte puhul on kadudeks soojus, mis lahkub alla poole või külgedele, elektripliidi puhul soojus, mis vabaneb tuppa jne. Nende kadude vähendamiseks kasutatakse soojusisolatsiooni. Selliste seadmete puhul näitab nende energiaklass ainult soojusisolatsiooni tõhusust. Ülejäänud koduseadmed, mis ei ole mõeldud soojuse tootmiseks, kaotavadki oma kasutegurit põhiliselt soojusena (nii mootorid kui elektroonika kuumeneb kasutamise käigus). Nii et kui tahta teada, kui mitu vatti üks või teine masin tuulde laseb, siis saab seda teha ka “kirve meetodil” katsudes seda masinat või selle toiteadapterit käega või hinnates muul moel selle poolt toodetud soojust. Näiteks teler oleks 100% kasuteguriga siis, kui see toodaks ainult heli ja valgust ilma soojust tootmata. Raadiod eriti elektrit ei tarbi ja soojaks ka ei lähe, lauaarvutid võtavad aga keskmiselt 100W ja toodavad ka soojust u 100W (isegi kui toiteplokil on märge 500W).\nKui ruumi kütteks kasutatakse nagunii elektrikütet, siis võib ka kõiksugused ruumi piires toimuvad soojuslikud kaod (nii koduseadmetelt kui hõõglampidelt) lugeda kasulikuks ja nende seadmete kasuteguri 100%-liseks. Selle võrra, mis seadmed kaotavad energiat soojusena, teeb elektriline küttesüsteem lihtsalt vähem tööd. Nii et elektriga kütjad, säästupirne ja muid säästvamaid koduseadmeid on teil mõtet kasutada ainult suvel, kui kütmist ei toimu. Talvel võib hõõgpirne ja muid toas asuvaid elektriröövleid käsitleda lihtsalt hajutatud elektriküttena. Ainuke asi, millele siis rõhku pöörata, on takistada soojusel ruumist väljuda (seinte, lagede ja vundamendi soojustamine, uste-akende tihendamine, vanade akende vahetamine energiasäästu kattega pakettakende vastu, soojusvahetitega ventilatsioon ja äravool). Seadmete kasutegur muutub oluliseks aga siis, kui ruumi kütteks kasutatakse mõnda elektriküttest odavamat lahendust (nt puid) või siis, kui ei ole ruumi üldse tarvis kütta (nt suvel). Seega puu-, gaasi-, keskkütte ja soojuspumpade omanikel tuleks jälgida, et toa soojus pärineb ainult selleks ette nähtud kohast, mitte elektriseadmetest.\n02/11/2009 kell 2:26 p.l.\nmõõtsin nüüd ise ka mõningate seadmete ooteloleku kulu ja nt oma pisikese tv puhul maksan rohelise tulukese eest iga kuu ca 10EEK. Stereo võtab veel 3 korda enam, muud multimeedia seadmed ilmselt tv-ga ühte sammu. Seega sõltuvalt seadmete arvust, saaks muudeks kuludeks säästu arvelt igakuiselt planeerida 30-60EEK! Aastas juba üle poole tuhande raha, mis sobiks ju paremini lapsele taskurahaks, kui laiskuse teenimiseks;)\n02/11/2009 kell 4:17 p.l.\nMul pakkuda selline hea idee, kui keegi pole ette jõudnud. Uurida välja millal töötab põrandaküte. Lahendus=arvuti+kaamera+tarkvara. Kõlab lihtsalt. Mina igatahes proovin. Edasi saaks siis arvutada kui palju küte 24h jooksul sees on, kas tasuks taimer panna vahele ja mis intervalliga.\n03/11/2009 kell 2:46 p.l.\nBoileri temperatuur tuleks kõrgemaks tagasi panna ja viia üle öise elektri peale. Temperatuur kõrgemaks sellepärast, et muidu hakkab Sul seal boileris elu käima – veel tuleb vastik lõhn juurde. Temperatuur peaks olema üle 63 kraadi. Ehk teadjamad oskavad paremini seletada. Mina panin oma kaks 1,7 kW boilerit öise elektri peale ja saavutasin otsejoones 500 kroonise võidu. Veel ilrvitasin ise, et programmkellad maksid kumbki 250.- krooni – seega esimese kuu kokkuhoid oli nullis. Põrandaküttega on problemaatilisem. Endal on tehtud sedasi, et muidu öise kütte peal aga päeval lülitub ka kaheks korraks sisse ühe tunni kaupa. Ma ei tea tegeliklut palju ma ellega kokku hoian ja kas üldse. Põrandakütte võimsus on 700 W ja teda on umbes 6 ruutmeetril.\n03/11/2009 kell 7:06 p.l.\nPõrandakütte test tehtud. Asi töötas enamvähem kenasti intervalliga 22 min sees ja 40 min väljas. Eks see sõltu kui kuuma põrandat keegi taga ajab ja mis tal põrandajahtumise kiirus on. Seega peaks arvestama põranda temperatuuri, milleni kõetakse, suhet temperatuuriga, mis väljalülitatuna esineb. Samas vaadata kui kiiresti põrand soojaks läheb. Sellest peaks piisama, et teada kas asi tasub ära ja kui tasub siis kuidas taimerit sättida. Kuid üldiselt eks ta üks optimeerimine ole. See optimeerimine on väga popp sõna, eriti kui sinna lisada veel algoritmid. Kuid lihtsamal juhul piisab excel tabelitega (=paber-pliiats) arvutamisest ja katseeksitusmeetodist. Teed variant A ja B vahel analüüsi ning saad variandi C. Seda varianti võrrelda siis B variandiga jne. Mis point asjal on? Igaüks peab leidma endale sobiva (või optimaalse) kütmis lahenduse- ühele sobiv ei pruugi teisele sobida.\nToon ka ühe näite- kunagi tekkis vajadus kartuleid ruttu keema saada. Võtsin siis veekeetja appi. Nüüd kasutangi pidevalt veekeetjat kui vaja makarone, suppi jmt kuuma veega keeta. Kunagi sai arvutatud ka energiakulu ja energiasääst oli olemas.\n03/11/2009 kell 7:22 p.l.\nKeegi rääkis siin komentaarides hea loo hõõglampidest, et ega need siis teatud mõttes kehvemad ole kui säästulambid. Nüüd 26 okt Ringvaates oli see asi ilusti puust ette näidatud. Saate lõpuosas oli juttu kõige pisemast korterist. Nagu peremees tunnistas, on küttearved pea olematud ja oma roll selles on hõõglampidel. Nii, et ärge energiasäästmisega üle pingutage.\n04/11/2009 kell 1:15 p.l.\nPaistab et eramaja omanikel (vähemalt teil) sellist probleemi ei ole, kuid üks energiaröövel uuemates kortermajades võibolla ventilatsioon ja kui see veel töötab 24/7 tuuridel. Aitama peaks taimeri kasutamine.\n09/11/2009 kell 9:15 p.l.\nElektroonikaga on niiviisi, et neile väga sisse-välja klõpsutamine ei meeldi. Üks inimene lülitab välja, teine pane 10 minutit hiljem jälle tööle, kuu lõpus rõõmustad, et sääst tuli. Aga kas on ikka sääst kui sellega tõmbasid tehnikal eluiga lühemaks? Sellest säästust uue ostmiseks tavaliselt ei piisa.\nIlma investeerimiseta paremasse, rohkem säästvamasse ja vastupidavamasse tehnikasse, ei saa ka mingit erilist säästmist olla.\n15/05/2010 kell 8:25 p.l.\n« Mõtleme osta uue asja\nMeie teokarbid »


Mida kujutab endast EKA?\nOma uue blogiaadressi tarbeks internetiavarustes “inspiratsioonireisil” käies avastasin ma iseennast www.couture.ee leheküljelt vastu vaatamast. Selgus, et nad on mind valinud Eesti top 10 moeblogija hulka, mis on minu jaoks enam kui rõõmustav uudis! Ma püüan veel paremini jätkata ning kui ajapuudus takistama ei hakka, siis näevad minu blogis päevavalgust nii mõnedki vahvad ideed, mis mu peas juba mõnda aega keenud on. Loodetavasti saan ka oma uue veebilehe disainimisega varsti ühele poole, sest uus lehekülg annab tõenäoliselt aktiivsemaks kirjutamiseks ja postitamiseks piisavalt inspiratsiooni. :)\nTänane sissekanne on aga suunatud neile, kes mõtlevad EKAsse õppima minemise peale. Seda sel lihtsal põhjusel, et olen viimasel ajal saanud tohutult palju meile küsimustega, et mis, kes, kus ja kuidas. Mõtlesin siis teile kõigile lühidalt ja tutvustavalt rääkida, milline see moestilistika EKAs on, sest suurel osal inimestest ei ole sellest vist väga ettekujutust.\nLõviosa kooliaastast moodustavad EKAs maalimine, joonistamine ning muu loominguline tegevus vastavalt erialale. Sellistes tundides on soovitatav nii palju kui võimalik kohal käia, sest\na) paljud õppejõud arvestavad puudumisi\nb) semestri lõpus (või millal iganes vastav aine lõppeb) toimub hindamine, mis tähendab seda, et semestri jooksul loengutes ja ka iseseisvalt “valmistatud” tööd teibitakse seinale ning vastava aine õppejõud ja moestilistika eriala juht käivad neid hindamas ning arvustamas. Hindamisel peavad olema kõik kohustuslikud semestri jooksul tehtud tööd esitatud.\nLoomingulised loengud on hästi mõnusad, sest suurema osa ajast sa lihtsalt joonistad ning õppejõud käib sind aeg-ajalt õigele teele suunamas. Ehk tõeline lõõgastumine.\nEKAs ei puudu ka “tavalised” loengud ehk konspekteerimist nõudvad ained. Neist kõige suurema mahuga on erinevad ajalugu käsitlevad ained, esimese aasta ainetest nt kostüümiajalugu, üldine kunstiajalugu ja kultuuriajalugu. Seesugused ained lõppevad enamasti mahuka eksamiga, aga see ei ole midagi ületamatut ning eranditult kõik need ained on äärmiselt põnevad. Niigi loomingulise õppetöö vahel on ka päris mõnus aeg-ajalt loenguid kuulata.\nPärast kaht esimest semestrit algavad ka igasugused praktikad, nt etnograafia ja Kaubamaja praktika. Nendest ma hetkel veel väga midagi ei tea, sest meie esimene praktika ehk Kaubamaja praktika algab neljapäevast. Kui kedagi miski nende kohta huvitab, võib mulle alati meili saata. :)\nMoestilistika eriala annab korraliku ülevaate disainist (aga ei õpeta disainimist – siit moedisaini ja moestilistika erialade vahe), brändingust, värvusõpetusest, joonistamisest, moeajaloost, fotograafiast jmt.\nKõik õppekohad Avatud Akadeemias on tasulised.\nMoestilistika erialale ei ole väga raske sisse saada (kõvasti kergem kui moedisaini või mistahes statsionaarse ehk päevase õppe erialale). Küll aga usun, et sel aastal on sellele erialale suurem konkurss kui kunagi varem, mistõttu võib nüüd sissesaamine raskemaks muutuda, sest ühele kursusele võetakse siiski vastu vaid circa 14 inimest. Vestlusel oodatakse sinult kindlasti portfooliot (nõutav hulk joonistusi on kirjas EKA kodulehel eriala all; ärge võtke kaasa rohkem töid kui on palutud!!), piisavat teadmistehulka oma eriala kohta (milliseid moeblogisid jälgid, kes on su lemmikdisainer, miks jne), isiklikku stiilitaju ja vahetut suhtlemist. Portfooliost nii palju, et mina pidin kaasa võtma moejooniseid ja maale (kui palju, seda ma ei mäleta) – oluline on teada, et iga moejoonis tuleks teha paberile suurusega A4 ning maalid paberile suurusega A2 (või A1). Ära pane rõhku detailsele viimistlusele, vaid vormitaju edasiandmisele. Kui võimalik, siis ärge rullige portfoolio töid kokku, sest teil on raske neid komisjonile vestlusel ette näidata, sest teatavasti hakkab juba korra rullitud paber end automaatselt rulli tõmbama.\nÜldiselt ei pea midagi kartma. Komisjon koosneb sõbralikest inimestest, kes nagu sinagi on kunagi sinna kooli astunud. Ole enesekindel, valmista korralikult ette ning ära unusta hommikul hambaid pesta.\nSoovitan käia ka intensiivkursustel, mille toimumisaegade kohta leiate infot siit. Siin kehtib reegel “kes ees, see mees”, sest ettevalmistuskursused on alati ülebroneeritud. Kindlasti ära muretse liiga palju selle pärast, et sa ideaalselt joonistada oskaksid – ülikool ongi koht, kus seda õpitakse. Kui intensiivkursustele minna ei saa, osta võimalikult palju joonistamist õpetavaid raamatuid ning õpi selle põhireeglid selgeks ja harjuta, harjuta, harjuta.\nKindlasti mõtle enne eriala kasuks otsustamist rahulikult järele, et kas sa tõesti suudad neli aastat järjest peaaegu igal õhtul (v.a suvi ja vaheajad) 17.30-20.40 koolis käia ning vastavat eriala õppida. Sellele lisanduvad ka kodutööd ja pidev enese täiendamine eriala osas oma enda vabast ajast. Muidugi on see täiesti okei kui mõne aja jooksul avastad, et oled valinud siiski enda jaoks mittesobiva eriala (what the hell, mina olen oma eriala kolm korda muutnud – kõigepealt Tartu Ülikooli juura, siis EKA moestilistika ja siis uuesti EKA moestilistika), aga mida põhjalikumalt kaalud, seda väiksema tõenäosusega kaotad valede otsuste tegemise pärast oma elus aega ja energiat. Olgem ausad – moemaailm ei oota igavesti, sest siin tuleb iga päev uusi tegijaid peale.\nMiks mina valisin moestilistika?\nKuigi mind ei huvita nii palju stilistika kui disain, siis valisin õhtuse õppe seetõttu, et tahan kooli kõrvalt ka töötada, praktikat teha ning kogemusi saada. Professor Jüri Siim rääkis mulle minu esimesel EKA vestlusel, et moestilistika ja moedisain ei ole ka nii tugeva piiriga üksteisest eraldatud – asi on pigem selles, et kuidas sa antud eriala enda jaoks ise kujundad. Nii olen ka mina siiani talitanud ja vajalikud teadmised tulevad mõlemalt erialalt nii kui nii. Kui mood on kutsumus nagu minul, siis ei ole pigem asi selles, mida ülikool on sulle valmis pakkuma, vaid kui palju oled sa end ise nõus õpitavale erialale pakkuma ja loovutama. Muidugi on mul ka alati olnud plaanis magistrantuur hoopis New Yorgis teha, nii et baasi loon EKAs, spetsialiseerun aga juba New Yorgis.\nHetkel olen oma valikuga väga rahul. Kuigi esimene semester on küllalt üldine ja kuiv (v.a kultuuriajalugu, mis koos selle aine õppejõu David Vsevioviga vist iga EKA üliõpilase sisse mingi jälje jätab), siis alates teisest semestrist läheb eriala spetsiifilisemaks ning põnevamaks. Samamoodi on see tegelikult kõikides ülikoolides iga erialaga. Eelkõige meeldib mulle see, et minu elu ei keerle ainult ümber kooli, vaid see ja töö täiustavad teineteist. Mul on aega tegeleda oma asjadega, kooliga, erinevate projektide, praktika ja ka põhitööga (kuigi mõned ained on mul siiski vaja järgmisel aastal järele teha, sest alati ei ole ma paraku jõudnud kohal käia, aga see on pigem mu enda süü). Muidugi olen ma selles osas keskmisest aktiivsem inimene, aga nagu ma ütlesin – see on minu kutsumus ning erialane töö ja kool ei ole mitte vaevaks, vaid tihtilugu tõeliseks naudinguks.\nKellel on veel küsimusi, andke aga julgelt teada! Vastan teile nii kommentaariumis kui ka meili teel. :)


Suuhügienist selgitab, milles seisneb soodapesu ja valgendamise erinevus - DELFI Naistekas\nSuuhügienist selgitab, milles seisneb soodapesu ja valgendamise erinevus\nKes ei sooviks säravamat naeratust? Suuhügienist Anneli Tammet selgitab, millal tasub proovida soodapesu või valgendamist.\nKergematel juhtudel, see tähendab, kui patsient ei vaja laminaate, lumineere või hambakroone, võib piisata naeratusele värskema ilme andmiseks soodapesust või valgendamisest. Tuleb aga silmas pidada, et need on kaks täiesti erinevat protseduuri.\nSoodapesu käigus juhitakse hammastele suruõhu ja vee juga, milles sisalduvad naatriumvesinikkarbonaadi ehk soodagraanulid eemaldavad hammastelt pigmendi, katu ning hammaste vahele kinni jäänud toiduosakesed. Enamasti on eelnevalt vajalik ka mineraliseerunud katu ehk hambakivi eemaldamine küretaazi või ultraheliaparaadi abil, pärast mida poleeritaksegi hambad soodapesuga jäänuk-katust ja pigmendist puhtaks. Soodapesu ei ole hammaste valgendamine. Pigmendi eemaldamise käigus taastatakse hammaste naturaalne toon, mis mõningatel juhtudel annab visuaalselt n-ö valgendava efekti.\nSoodapesu käigus pestakse maha ka hambaid kattev ja kaitsev süljekiht, mis taastub sülje proteiinide mõjul umbes kahe-kolme tunniga. Selle aja jooksul ei ole soovituslik suitsetada ning juua või süüa.\nHambaarst annab nõu, mida teha, kui hammas sai põrutada või lendas õnnetuse käigus suust 17.03.2017\nValgendamise mõju näed nädala pärast\nValgendamine on keemiline protseduur, mille käigus muudetakse hambaid heledamaks. Seda saab teha nii hambaravikabinetis kui ka kodus. Tasub teada, et valgendamine mõjub ainult oma hammastele, mitte aga kroonidele, laminaatidele või täidistele, mille värv protseduuri käigus ei muutu. Valgendamise lõpptulemus võib olla erinev ning protseduuri täielikud mõjud ilmnevad umbes nädala jooksul. Kollakamat tooni hambad reageerivad valgendamisele paremini kui hallika tooniga hambad.\nValgendamine on keemiline protseduur, pärast mida võivad hambad muutuda tundlikuks. See on küll mööduv, kuid meeles tasub pidada, et 24 tundi pärast valgendamist ei ole soovitav süüa ega juua pigmendirohkeid toite või jooke.\nKindlasti tasub silmas pidada, et valgendamisel on ka vastunäidustusi: seda ei tohiks teha kaariese, suuõõne- ja/või igemehaiguste korral. Ka lastel, rasedatel ja imetavatel emadel pole soovitav seda protseduuri ette võtta.


Vennashaud Rahu pargis - Tapa Muuseum\nAvaleht 5 Muistised 5 Tapa mälestusmärgid 5 Vennashaud Rahu pargis\nBetoonist mälestussammas ehitati Tapa Kommunaalkontori tööliste poolt mais 1951. Mälestussamba avamine toimus 9.05.1951.\nTeadmata ajal maeti ühishauda ka kommunistlik noor Ene Järve, kes võttis osa 1941. aasta augustis Tapa süütamisest süütepudelitega. Tema vanemad aga nõudsid ümbermatmist, mistõttu on E. Järve ühishauast ära viidud ja maetud mujale.\nAinsa eestlasena on hauda maetud endine Tapa linna Täitevkomitee esimees Leonardo Valts.\nTapa elanik Rein Puhke meenutab: “Leonardo Valtsi abikaasa Tamara, minnes õhtul magama, vaatas üle õla tööd tegevat abikaasat ja nägi mingit nimekirja. Kui ta küsis, mis nimekiri see on, siis Leonardo ütles, et ei ole vaja seda näha, see on nimekiri inimestest, kes tulevad ära viia. Tamara nägi 4-5 nime, veduridepoo meister Viktor Muruloo, treial Heinrich Puhke jt. Tamara läks oma vanematekoju ja palus ema sellest teavitada H. Puhket.\nSee toimus mõned päevad enne juuniküüditamist Tapal. V. Muruloo ja H. Puhke pääsesid küüditamisest tänu eelnevale hoiatusele. Tamara ema rääkis H. Puhkele, et Valtsi pere on peale küüditamist rikastunud, koju on toodud küüditatute vara – kohvreid.\nTapa konstaabel Piiroja rääkis H. Puhkele: “Peale Tapa vallutamist sakslaste poolt 4. augustil 1941 saadi kätte L. Valtsi poolt välja antud korraldus, käsikiri “Tapa linn tuleb teha maatasa ja vaenlasele mitte suutäit leiba jätta!”. Majade süütamist alustati 3. augusti varahommikul Jaama tänavast ja vaksali ees olevast pargist. Süütepudelid visati majade akendest sisse. Peale Jaama tänava süütamist sõideti Apteegi tänavale, kus süüdati kõik majad, sealt pöörduti tagasi, kuna edasist süütamist veduridepoo poole takistas sakslaste kahurituli. Tugeva tuule tõttu põlesid maha kõik Lille tn. majad. Süütepudel visati ka Koidu tn. 1 Puhke perele kuuluvasse majja, mis põles maani maha.\nLeonardo Valts tabati koos abikaasaga Aegviidu jaama lähedal. Tapa sidetöölised koos kaasaantud julgestusega remontisid sideliine ja nägid metsa tõttavat meest ning naist. Leonardo ja Tamara Valts toodi õhtul kella 10 paiku Tapale ja suleti arestimajja. Kui L. Valts küsis arestimajas süüa, siis olevat antud talle leiva asemel tema käsikiri “vaenlasele mitte suutäit leiba jätta.””\nKes oli Leonardo Valts, sellest saab selguse, kui lugeda valimiseelset kandidaadi „kiidulaulu“.\n“Edu” trükikoda Tallinnas 1938:\nL. Valts on sündinud 18.04.1907 Rakveres käsitöölise pojana. Omandas alghariduse Tapal ja täiendas seda tehnilisel alal, lõpetades Rakvere linna tööstusõpilaste kooli rauatöö alal ja asus tööle otskohe peale kooli lõpetamist juba 17-aastasena. Sellest ajast peale tegeleb ta ka organiseeritud tööliskonna ridades ikka esimene, ikka ergutaja, ikka eestvedaja. 1933. aastal on ta juba käitisvanema esindaja, ühtlasi ka Eesti Raudtee tööliste ühingu Tapa osakonna juhatuse esimees. Siinsamas organiseerib ta “Tapa Raudteelaste Kodu” esimehena oma ametivendi, õhutades neid ühise kodu soetamisele.\nTöö kasvatab tegijat – võime ka ütelda selle noore agara tegelase kohta. Ta näeb, et ainult oma koduümbruses tegelemine ei vii veel edasi nii, nagu igatseb otsiv vaim. Ta paneb aluse Raudteelaste esperanto ringile, et selle keele abil kontakti saada ka välismaiste vennasorganisatsioonidega ja võtab osa raudteelaste esindajana kongressi tööst Skandinaavias 1934. aastal. Tapa Töölismuusika ühingus, samuti Eesti Töölisspordi Liidu Tapa osakonna töödest võtab ta aktiivselt osa juhatuses ja on aega leidnud ka linna omavalitsuse tööks Tapa linnavolikogus, kus ta kaitseb noormajaperemeeste seisukohti, kelleks Tapal on peamiselt palgalised töölised.\n6. augustil 1940 lõppes Moskvas aasta varem alanud draama «Balti riikide liitmine Nõukogude Liiduga». Paari päevaga “palusid” Eesti, Läti, Leedu «töörahva parlamentide» delegatsioonid võtta nõukogude riikideks ümbernimetatud maad punaimpeeriumi koosseisu.


Lühendatult Drunvalo Melchizedeki raamatust\nÜldiselt arvatakse, et Mer-Ka-Ba on ülestõusmise sõiduvahend ning jah, see on tõsi. Kuid tegelikult on ta veel palju enamat. See on ka kõik muu. Mer-Ka-Ba võib olla mis tahes, sõltuvalt Mer-Ka-Ba sees oleva teadvuse valikutest. Ainsad piirangud on seotud mälu, kujutlusvõime ja uskumuste mustritega, mis iseloomustavad teadvust. Oma puhtaimal kujul on tetraeedrilise Mer-Ka-Ba ainus piirang see, et ta ei saa viia vaimu läbi Suure Tühjuse ehk läbi "Suure Seina" järgmisse dimensioonilisse oktaavi. Selleks peab inimene loobuma oma individuaalsusest ja ühinema vähemalt ühe teise vaimuga, et luua üheskoos teatud eriline Mer-Ka-Ba. Nimetatud teadmine pole aga praegusel ajaloolisel hetkel veel vajalik.\nKui inimese ego otsustab kasutada Mer-Ka-Ba’d negatiivsel moel, teiste kahjustamiseks ja kontrollimiseks, kasusaamiseks või millegi muu tegemiseks, mis pole kooskõlas kõrgema plaaniga ega põhine puhtal armastusel, siis ootab seda ego ees karm õppetund. Paljud on Mer-Ka-Ba ärakasutamist üritanud, kaasa arvatud Lucifer. Jumal teadis, et see võib juhtuda, ning korraldas nii, et sellist asja ei saaks juhtuda. Mer-Ka-Ba vajab elusolemiseks armastust. Mer-Ka-Ba sureb, kui teda kasutatakse vääralt. Väga kiiresti sekkub selle isiku kõrgem mina ning isik "vahistatakse" või peatatakse ja ta peab ootama, kuni armastuse õppetund on õpitud, enne kui saab jätkata teadvuseredelil ülespoole liikumist. Ärge alahinnake seda, mida ma äsja rääkisin, või te lihtsalt raiskate oma aega.\nMer-Ka-Ba sarnaneb suuresti arvutile. Kui inimene lihtsalt aktiveerib oma Mer-Ka-Ba ega tee midagi muud, on see sama, mis uue kõrgtehnoloogilise, määratu potentsiaaliga arvuti ostmine, ilma et sinna vajalikku tarkvara installeeriksite. Arvuti seisab lihtsalt sumisedes laua peal, kuid ei saa midagi tehtud. Alles siis, kui arvutisse tarkvara sisestada, avaneb juurdepääs arvuti olemuslikule eesmärgile. Ja valitud tarkvara määrab omakorda selle, mida te arvuti abil teha saate.\nSee pole täiuslik võrdlus, kuid ligilähedane. On tõsi, et Mer-Ka-Ba’d aktiveerides tõmbate te endale oma kõrgema mina tähelepanu ning ärkamisprotsess algab. Kuid lõpuks peate te ikkagi ise oma kõrgema minaga teadlikult ühendust võtma, et alla laadida oma olemasolu kõrgeim tähendus ning eesmärk siin Maa peal.\nTavaliselt arvatakse, et meditatsioon on see, kui sulgeme silmad ning suundume sissepoole, mis lõpuks meid oma olemuse mõistmiseni viib. See on üks tee, kuid meditatsioon saab toimuda ka siis, kui silmad on avatud. Laiemast perspektiivist vaadatuna võime avastada, et kogu elu on meditatsioon. Elu on kool, kus õpitakse oma tõelise olemuse meenutamist.\nKui ühined oma kõrgema minaga, juhib ta sind sinu jaoks sügavamat tähendust omava mediteerimisviisi ning oma olemuse mõistmiseni. See on ideaal. Kui sa aga oma kõrgema minaga ühendust ei võta, võid kasutada traditsioonilisi meditatsioonitehnikaid nagu kriya jooga, vipassana meditatsioon, Tiibeti praktikad või taoistlik meditatsioon jne. Sa võid praktiseerida neid meditatsioone ning tegelda samal ajal vabalt ka Mer-Ka-Ba meditatsiooniga, kui just õpetajal, kelle juures õpid, midagi selle vastu pole. Kui õpetaja ütleb, et ei tohi kasutada teisi meetodeid, nagu näiteks Mer-Ka-Ba meditatsiooni, tuleb teha valik ja järgida kas oma õpetaja sõnu või leida uus õpetaja, kes soosib Mer-Ka-Ba meditatsiooniga jätkamist.\nKui nüüd inimene õpib meditatsiooni, siis sõltumata sellest, millist meetodit ta kasutab, jõuab ta ühel hetkel teatud teadvusetasandile. See on vältimatu ning seotud ühenduse tekkimisega sisemise ja välise maailma vahel. Inimene hakkab mõistma, et kõik on valgus, ning tema elus algab imede ajajärk. Tal ilmnevad imevõimed (siddhid). Just seda etappi hakkamegi siin käsitlema, sest kui seda tasandit meisterlikult valdama õpite, järgneb ka elu eesmärgi ning tähenduse mõistmine. Samas on tegemist arenguastmega, millesse on nüüd sisenemas kogu maailm. Meil tuleb seda mõista ja me mõistamegi.\nSiddhid ehk ülemeelelised võimed\nMis on siddhi? See on hinduistlik mõiste, mis tähendab "väge", täpsemalt vaimset väge. Paljud hinduistlikud õpetajad peavad siddhisid teadvuse aspektiks, mille me peame läbistama, kuid mida peetakse tavaliselt väga ohtlikuks. Miks? Sest on väga lihtne ennast selles teadvuse valdkonnas vaimselt kaotada, kui ego nende võimete saavutamise hetkeks täielikult ületatud pole. Ego võib siddhi kogemuse tagajärjel kontrolli haarata ning unustada, et see on Jumal, kelle juurde ta on tagasi pöördumas. Ta võib isegi arvata, et tema (ego) on Jumal. Siiski ei saa sellest arengufaasist mööda vaadata ega seda vältida. Seda teadvusetasandit tuleb õppida meisterlikult valdama.\nSeega, kui ma räägin imevõimetest, siis pidage palun meeles, et ma räägin neist selleks, et te saaksite õppida neid meisterlikult valdama, mitte et te neid isikliku kasusaamise eesmärgil või oma ego upitamiseks kasutaksite.\nKui inglid mulle 1971. aastal esimest korda Mer-Ka-Ba meditatsiooni õpetasid, hakkasid minu elus aset leidma veidrad juhtumid, mida ma ei suutnud seletada. Väga sageli, kui olin meditatsiooni praktiseerides elektriliste seadmete läheduses (eriti siis, kui Mer-Ka-Ba ketas kuueteistkümnenda hingamise ajal laienes), lendasid elektrilised seadmed minu läheduses õhku või põlesid läbi. Nii kestis see peaaegu viisteist aastat. Ma oletasin, et tegemist on lihtsalt kõrvalefektiga ning ma ei saa sinna midagi parata. Aja jooksul muutus see väga kulukaks. Ma kaotasin palju televiisoreid, raadioid ning muid elektrilisi seadmeid.\nÜhel päeval 1986. aastal töötasin meditatsioonis Thothiga. Juhtumisi viibisin sel ajal Havail. Istusime koos mõne sõbraga ringis maha, et mediteerida ning otse minu selja taha pea kohale seinale jäi lüliti. Täpselt Mer-Ka-Ba ketta laienemise hetkel plahvatas lüliti mu selja taga ning põhjustas tulekahju. Me pidime kiiresti seina sisse augu tegema ning tule kustutiga summutama.\nOlin kimbatuses. See probleem oli mind juba pikki aastaid painanud, seega niipea, kui tuli kustutatud sai, läksin ma teise ruumi ning kutsusin Thothi. Tundsin, et ta suudab ehk selgitada, mida ma valesti teen. Seega küsisin Thothilt nõu. Ta ütles lihtsalt: "Ära siis tee seda. Ütle oma Mer-Ka-Ba’le, et see ei mõjutaks enam elektrilisi välju." Mu esimene mõte oli: "On see tõesti nii lihtne?"\nNii "ütlesingi" ma samal hetkel oma Mer-Ka-Ba’le, et ta ei mõjutaks enam elektrilisi välju ja see oligi minu elektriliste seadmete õhkulendamisega seotud probleemide lõpp ning Mer-Ka-Ba’st tulenevate imevõimete mõistmise algus.\nSiddhid pole midagi enamat kui korralduste andmine ja kui seda õigesti teha, leiab soovitu aset. Kui teie Mer-Ka-Ba’le on antud korraldus, jätkab ta selle täitmist igavesti, kuni te selle taotluse peatate, muudate või teisendate. Ma mõistan, et seda on lihtne öelda, kuid palju raskem tõeliselt mõista …\nKuidas manifesteerida "veini"\nÜtleme näiteks, et tahad saada mingit kindlat sorti prantsuse veini või mõnd muud sarnast spetsiifilist asja. Tegemist on su lemmikveiniga ja sa mõtled: "Ma sooviksin tõesti, et just selle veini pudel seisaks siin minu ees." Sa näed seda oma vaimusilmas, su suu jookseb vett ja igatsus nimetatud veini järele on väga tugev. Sa tahad seda, kuid ei tea, kust seda saada.\nSa võiksid selle veini luua kolmanda dimensiooni tasandil. Sa võiksid hakata viinamarju kasvatama, oodata mõned aastat, kuni need vilja kandma hakkavad, korjata marjad ära, pressida, seejärel oodata umbes kümme aastat veini valmimiseni ning saada sel viisil oma lemmikveinipudeli omanikuks. See protsess võib olla veidi tülikas ning aeglane, kuid kui see on tee, mida aktsepteerid, võid selle valida.\nSa võid aga ka poodi joosta ning ihaldatud veini sealt osta.\nSa võid ka lihtsalt istuda ning veinist unistada, kui äkitselt astub sisse keegi, kes hoiab käes soovitud pudelit ning ütleb: "Mul on üks üleliigne pudel veini. Oled sa sellest huvitatud?" ning asetab pudeli sinu ette lauale.\nKui seda juhtub vaid korra, ütled sa: "Oh sa poiss, oli see alles vapustav kokkusattumus!" Kuid kui iga kord, kui sa millelegi mõtled, leiavad aset kokkusattumused, võid sa mõne aja pärast hakata mõtlema: "See on veider. Millal iganes ma millelegi mõtlen, midagi tahan või vajan, siis see lihtsalt juhtub." Lõpuks viivad kokkusattumused sind mõistmiseni, et kahtlemata on olemas seos sinu mõtete ja tunnete ning "kokkusattumuste" vahel. Paljud teist, kes on vaimsel teel, teavad täpselt, millest ma räägin, sest oma vaimse tee alguses läbivad kõik selle faasi.\nEdasi jõuate imevõimete vallas aga järgmise tasemeni, mil uurite täpselt järele, kuidas neid asju ikkagi juhtuma panna ning kuidas midagi tahtlikult esile kutsuda, selle asemel et neil näiliselt ja juhuslikult sündida lasta. See viib tegudeni, mida tegi näiteks Jeesus siis, kui ta muutis vee veiniks. Sel juhul võtad sa ühe elemendi ning muundad selle teiseks. Nii tõestad sa endale ja teistele, et sinu usk Reaalsuse olemuse kohta on tõeline. Sa oled seda nüüd tõestanud ning tõelisuseks muutnud. See teelõik on ohtlik, sest tavaliselt pole ego siis veel ületatud.\nSeejärel võid sa minna sammu võrra kaugemale, mis oleks veini manifesteerimine eimillestki – mitte lihtsalt elemente muundades, vaid seda otse Tühjusest luues. Selleks hetkeks olete sina ja su kõrgem mina juba ühte sulanud.\nVeel üks samm edasi ja sul polegi enam mingit soovi veini manifesteerida – sul pole mingeid soove ega vajadusi, sa tead, et kõik asjad on terviklikud, lõpetatud ja täiuslikud just sellistena nagu nad on. Oled ületanud polaarsuse. Tee koju muutub nüüd selgepiiriliseks.\nKanada metsades elades hakkasin ma kõigepealt aru saama kokkusattumuste idee olemusest. Inglid olid mulle ja mu naisele juba ilmunud ning me toimisime nende poolt antud juhiste järgi. Kui olime nendega suhtlemise algusjärgus, ütlesid nad meile, et me ei muretseks raha pärast. Inglid ütlesid, et nad annavad meile kõike, mida vajame.\nNad ütlesid ka, et eksisteerib üks kokkulepe, mille Jumal on inimestega sõlminud. Inimkond võib toimida kahel viisil. Inimesed võivad usaldada, et Jumal varustab neid kõigega, ent nad võivad toetuda ka omaenda jõule. Usaldades Jumalat, on kõik, mida me vajame, alati meie "käeulatuses", kuid kui inimene toetub vaid iseendale, ei saa Jumal sekkuda, sest sel juhul on inimene just nii soovinud.\nMu naine oli minu peale väga pahane, sest meil oli hädasti bensiinikanistrit vaja. Juba mitu korda oli mu naisel bensiin tee peal otsa lõppenud ning lähim tankla asus 30 kilomeetri kaugusel meie kodust. Just eelmisel päeval oli tal taas bensiin tee peal otsa saanud ning ta pidi jalgsi läbima mitu kilomeetrit, seega oli ta väga vihane, et ma talle bensiinikanistrit ei osta. Ta rääkis sellest ikka ja jälle ning tegi ühest väikesest bensiinikanistrist tohutult suure probleemi. Ma üha korrutasin: "Sa peaksid usaldama Jumalat". Tema küsis: "Jumalat? Mul on bensiinikanistrit vaja!" Ja mina ütlesin: "Sa tead ju, et inglid ütlesid: praegusel eluperioodil ei pea me töötama ja nad varustavad meid kõigega. Jah, meil on tõepoolest vähe raha, kuid usu palun, et kõik laabub." Tegelikult varustasidki nad meid kõigega, meil oli absoluutselt kõik olemas, mida me vajasime – välja arvatud bensiinikanister.\nTegime jalutuskäigu järve äärde, mille läheduses elasime, ning kogu tee sinna korrutas ta vahetpidamata: "Me peame pöörduma tagasi linna. Me peame lõpetama selle usust elamise. See on liialt raske. Meil on raha vaja." Istusime kivile ning vaatasime imeilusat järve, mis oli ümbritsetud majesteetlikest mägedest. Meie ees avanes imeline vaatepilt, mille Jumal oli meile andnud, kuid tema jätkas nurisemist, olles rahulolematu nii minu, inglite kui Jumalaga.\nSamal ajal, kui ta rääkis, libistasin pilgu üle ümbruse, ning seal, umbes kuue meetri kaugusel, lebas kahe kivi vahel bensiinikanister. Keegi oli arvatavasti just selles kohas paadiga randunud ning kanistri maha jätnud. Ja see polnud mingi suvaline vana bensiinikanister. See oli arvatavasti üks imelisemaid bensiinikanistreid tervel planeedil! Ma isegi ei teadnud, et selliseid üleüldse tehakse. See oli imeilus punane kanister, mis oli valmistatud puhtast messingust ning varustatud ka raske puhtast messingust käepidemega. See bensiinikanister võis maksta rohkem kui 100 dollarit.\nNii ma siis ütlesin: "Oota üks hetk," tõusin, astusin paar sammu ning tõstsin oma leiu üles, tulin tagasi ning panin kanistri oma naise ette, öeldes: "Kas see sobib?" See vahejuhtum vaigistas teda umbes kaheks nädalaks.\nVäike majake metsade keskel, kus tol ajal elasime, asus ühes kõige ilusamas paigas Maa peal. See anti meile katoliku kiriku poolt tasuta kasutamiseks ning võisime sinna jääda nii kauaks kui iganes tahtsime. Meil polnud midagi …, kuid samas oli meil olemas kõik – isegi bensiinikanister. Siiski märkasime ühel hetkel, et raha hakkab täiesti otsa lõppema. Kuna inglid palusid meil selle metsaselamise ajal mitte töötada ning ainult mediteerimisega tegelda, kahanes rahatagavara kiiresti.\nSedamööda, kuidas raha aina vähenes, muutus mu naine üha närvilisemaks. Lõpuks oli meil vaid 16 dollarit ning lisa hankimiseks ei leidunud silmapiiril mingit võimalust. Mu naise kannatlikkus hakkas kaduma. Tema hirm kasvas. Ta oli valmis mind maha jätma. Järgmisel päeval pidime me tasuma umbes 125 dollarit auto osamaksu eest, vastasel korral oleksime me sellest ilma jäänud. Mu naine hädaldas terve päeva ning kogu õhtu. Lõpuks läksime me voodisse. Ta keeras ennast võimalikult kaugele teise voodi nurka kerra ning suikus unne.\nUmbes kesköö paiku koputas keegi uksele. Me elasime keset paksu metsa. Lähima tee juurest meie majani oli kuus ja pool kilomeetrit ning meie lähimad naabrid elasid meist kolme kilomeetri kaugusel. Seega olime selle öise külastuse üle väga üllatunud.\nMa veeretasin ennast voodist välja, tõmbasin hommikumantli peale ning avasin ukse. Ukse taga seisis üks vana sõber, lai naeratus näol. Ma polnud teda näinud peaaegu kaks aastat. Ta astus sisse ning ütles: "Oh sa poiss, ma olen sind kõikjalt otsinud. Sa elad tõesti eraldunult. Kas üritad end kellegi või millegi eest varjata?" Ütlesin: "Tegelikult mitte. Mulle lihtsalt meeldib looduses. Mida sa siin keset ööd teed?"\nLugu seisnes selles, et olin talle tükk aega tagasi hea hulga raha laenanud. Põhimõtteliselt olin ma talle selle andnud ning kogu loo tegelikult unustanud. Ta ütles: "Ma tundsin tõesti, et pean siia tulema ning sulle su raha tagasi maksma! Ma ei suutnud millestki muust mõeldagi." Ta pani lauale suure hunniku 20–dollarilisi rahatähti, 3500 dollari väärtuses. Minu naisele ja mulle, kes me elasime väga lihtsalt, oli see sama hea kui miljon dollarit!\nMu naine oli tummaks löödud. See juhtum pani tal umbes kuueks kuuks suu kinni. Selle aja jooksul ei puudutanud ta raha teemat kordagi.\nKui saadud raha aga taas otsa lõppema hakkas, nõrgenes ka tema usk. Sel korral oli meil järel vaid umbes 12 dollarit ning tema usk kõikus tugevasti. Ta üha korrutas, et ta jätab minu ja perekonna maha ning läheb tagasi Ühendriikidesse. Tunnid möödusid, päike loojus ning tema jätkas oma hädaldamist. Siis läksime me pärast pikka pingelist päeva voodisse, olles vaielnud raha teemadel ning usuküsimustes. Taas kord kõlas keset ööd koputus.\nSel korral oli tulijaks üks teine sõber, keda olin tundnud juba oma õpingute alguspäevadel Berkeley ülikoolis. Ma ei suutnud seda uskuda! Mul polnud aimugi, kuidas ta mu üles leidis. Ta astus sisse ning juhtus sama asi, mis eelmiselgi korral, ainult et nüüd ei olnud raha enam nii palju. Ta tõi mulle 1800 dollarit ning ütles: "Siin on raha, mille sa mulle kunagi andsid, kui olin hädas. Ma loodan, et see aitab sind."\nMu naine läbis ka seekord täpselt samad muutused. Esialgu oli ta väga õnnelik ega kurtnud umbes neli kuud, kuid kui raha taas vähenema hakkas, kaotas ta kogu oma usu. Ta lihtsalt ei suutnud omaks võtta mõtet, et inglid – kes ilmusid temale niisamuti kui minule – võiksid tõesti oma lubadust pidada ning varustada meid "kõigega, mida vajasime", ehkki nad olid seda juba peaaegu kaks aastat demonstreerinud.\nKui see raha otsa lõppes, võttis ta ohjad enda kätte ning sõitis Berkeleysse, et endale töökoht otsida. See oli tema vaimse elu lõpu algus. Õige pea ei näinud ta enam ingleid. Nüüd tuli tal vaid endale toetuda. Ta leidis töökoha ning elu naasis tema jaoks normaalsetesse rööbastesse, nii nagu see oli olnud enne inglite ilmumist. Elu muutus tavaliseks ning maagia kadus.\nInglid pole kunagi mu kõrvalt lahkunud. Tänase päevani usaldan ma end nende hoolde ning annan oma elu Jumala kätte. Mul on usk ja usaldus silmaga nähtamatusse. Nii nagu minu usk iga rahasaamisega tugevnes, muutus minu naise oma nõrgemaks. See on nagu lugu klaasist, mis sõltuvalt vaataja suhtumisest on kas pooleldi täis või pooltühi. Pidage see lugu meeles, sest meid kõiki testitakse, kui jõuame siddhideni ning puutume kokku Jumala seadustega.\nSelle metsas elatud aja jooksul kogesime me naisega väga-väga paljusid imesid. Me nägime neid toimumas kahe aasta jooksul peaaegu iga nädal, mõnikord isegi iga päev. Enamik imedest olid kaugelt võimsamad sellest, et keegi teile lihtsalt raha annab. Juhtus täiesti võimatuid asju, mida igaüks imeks nimetaks. Siiski oli mulle suur õppetund tõdeda, kuidas imed võivad ühe inimese juhtida üha sügavamale Jumala südamesse, kuid sealsamas võimendada teise inimese hirme.\nSiddhides peitub suur vaimne oht ja see pole sugugi ühene. Oht ei seisne vaid selles, et teie ego võib paisuda ning üritada kasutada imevõimeid isikliku väe ja kasusaamise nimel. Ego võib ka hirmuda ning mediteerimise lõpetada. Mõlemal juhul vaimne kasv peatub, kuni aeg edasiliikumiseks on küps. Mitte keegi pole aga kunagi lõplikult kadunud ja paigalseis on alati üksnes ajutine.


tüdinud sellest keerdtrepist siin | Pärdikute päevaraamat\ntüdinud sellest keerdtrepist siin\nPalju õnne, saate pühade puhul MEGApostituse. Mõtlesin, et mida ja kust ma kärpima peaksin, aga ei suutnud, võtke julgelt kohvitass ette lihtsalt.\nTahtsin teile alustuseks motot ette anda, aga ei leidnud üles mõtet, mida ma isegi kunagi siin korranud olen, nii et vabalt öeldes – mitte miski ei tekita tugevamat sõltuvust kui stabiilsuse illusioon.\nJa tsiteerides ühe teise blogija aastatetagust väga diibilt väljendatud (ta ei ole üldse selline inimene, nii et miskipärast arvan, et ta teravmeelitses kellegi pihta), aga sellest hoolimata igati tõele vastavat mõtet:\nKerge on ette kujutada, et Universum on sinu oma pisike mängunurk kus kõik on paika seatud ja korra järgi ja kui juhtub, et miski teeb haiget või keegi kiusab, siis piisab ainult sellest, et tõstad kisa ja emme tuleb ja puhub peale või annab kiusajale vastu kukalt. Võibolla selline kujutelm teeb elamise kergemaks. Kui aga silmad lahti teed, siis näed, et Universum on kõle ja kalk koht ja ei hooli mitte üks põrm sellest, et sa oled varba ära löönud ja et sul on valus. Ja ainus lohutus on see, et kui me oleme kellegi vastu head, siis on meil keegi, kellega teineteise valutavale kohale peale puhuda.\nNimelt. Lugesin täna iseenda blogist aastatetagust kirjutist sellest, et kõik kordub. Lingiks, aga ei taha kaunist jõuluaega inimestel rikkuda, sest muuhulgas rääkisin ma sellest, et inimesed ei taha oma elu eest vastutust võtta. Aga kordub tõesti, elu kipub tsükliline olema, heal juhul on lihtsalt iga tsükli põhi ja tipp eelmistest natuke kõrgemal (aga seda eeldada on väga rumal). See ei meeldi mulle. Tahaks uskuda, et kõik on hea. Et elu läheb üha helgemaks. Ja taevas läheb üha selgemaks. Jne.\nMa nimelt olen terve selle semestri veetnud ühele arusaamisele lähemale liikudes, sinna päriselt kohale jõudmata. Ainult rahulolematus muudkui kasvas ja kasvas. Vahepeal suisa plahvatas. Lugesin oma blogi aastast 2013, võrdlesin seda tänasega ja taipasin, et see erinevus ei ole normaalne, ma oleksin nagu ajusurmas. Nii et veetsin paar päeva Tallinnas ja mõtlesin elu üle järele. (Ma ei suuda uskuda, et ma olen mingil hetkel tõsiselt kaalunud sinna kolimist, see ilm on kohutav.) Igatahes oli sellest nii palju kasu, et ma sain aru, mida ma OTSEKOHE tegema pean. Asi seegi.\nPikema perspektiivi osas. Tulin tagasi, kirjutasin Mad Maxile jõulukirja, mõtlesin natuke veel. Ja mind tabas lõpuks äratundmine. Ma olen juba tükk aega näinud vaeva, et end normaalse inimese (elik korraliku kodaniku) vormi sobitada, kuigi see vorm pole ilmselgelt üldse minu jaoks tehtud. Nagu need sketšid, kus 10 klouni mahub ühte pisikesse autosse. Ma tunnen end nagu see kõige alumine kloun, kellel kõik teised seljas trambivad. Ja ma ei tea, miks ma üldse hakkasin sinna autosse ronima. Ei, see on vale. Ma TEAN, miks ma hakkasin sellesse autosse ronima, see oli natuke nagu dr Who kast, väljastpoolt ei osanud suuruse kohta midagi arvata. Aga miks ma nii järjekindlalt edasi ukerdasin, kui oli juba näha, et see nii kuradima pisike on ja minu kehakumerustega sugugi ei arvesta, vat seda ma nüüd küll ei tea. Et kas oli tõesti tunne, et oleks aeg suureks kasvada ja ühiskonna rõõmuks varsti valge aiaga majas elades ja valget labradori omades lapsi välja suruma hakata või milles nüüd asi. Olid mõned tuttavad, kes päriselt ka ütlesid, et “vaata, kui vana sa oled, hakka ometi normaalseks inimeseks,” aga ma ei kuula ju kunagi kedagi, ma ei tea, miks ma nüüd järsku NEID oleks pidanud kuulama. Teine variant on see, et magistritööd kirjutades otsisin ma inspiratsiooni ja leidsin seda mitmes väga töökas inimeses, kelle töökus oli tõesti väga motiveeriv – ja üritades seda töökust kopeerida, hakkasin ma ehk lisaks seda ka mingis muus suunas rakendama, mõtlemata, kas see on nüüd tõesti see suund, kuhu ma minna tahan (sest neid inimesi ma küll kuidagi süüdistada ei saa, ükski neist pole normaalne, kõik on toredad ja mulle ainult väärastunud eeskuju andnud). Ehk ei olnud ma lihtsalt rahul tollase status quo‘ga ja leidsin, et hakkaks minema ja vaataks, kuhu me välja jõuame. Tihti ongi “ära” igati hea variant. Igatahes vales suunas ma läksin ja tagantjärele on väga raske hinnata, mis mulle selleks üldse tõuke andis. Ja nüüd tunnen ma end järsku hulga paremini, sest ma taipasin, et issa rist küll, ma olen üritanud kellelegi meele järele olla, aga see on debiilne, sest see “keegi” pole isegi reaalselt eksisteeriv isik, see on minu aju haige konstruktsioon. Äärmiselt vabastav. Rääkimata sellest, et KAKS TUNDI pärast seda, kui ma ise sellele arusaamisele jõudsin, tuli üks inimene ja kinnitas seda seisukohta. Ja siis üks veel. Ehk siis kõrvalseisjad on seda juba mõnda aega märganud.\nLisaks on mul ka mu igikestev keskeakriis, sest ma ei ole jätkuvalt suutnud välja mõelda, kelleks ma suureks saades saada tahaksin. Ja kuna ma olen juba üsna suur, on iseendale tiba suurem surve see välja mõelda. Sest mu süda tundub arvavat, et niisama läbi elu kruiisida ei ole piisavalt asjalik, peaks ikka midagi sütitavat olema. Mina (mu aju siis ilmselt) ausalt öeldes ei nõustu – ma olen täiesti kindel, et suurem osa inimesi lihtsalt kulgevad läbi elu. Aga miskipärast ei ole ma sellega rahul. Mul on tunne, et kuskilt siit võiks minna inimese ja inimahvi vahe, et inimene ei taha ainult süüa ja seksida, vaid tahab ka areneda. Aga sellele lisaks võiks ju teoreetiliselt olla ka kutsumus. AbFabil näiteks on kutsumus. See ajab teda pidevalt närvi ja ta tahaks pool ajast kedagi sellega peksta (kui oskaks ainult õige nurga alt kutsumusest kinni võtta), aga mulle tundub see ikka üks õige ja hea asi.\nÜks sõber soovitas mulle selle probleemi lahendumiseks raamatut, ütles, et vat see aitab mul ree peale saada. Viis peatükki lugesin, enne kui talle sõnumi saatsin ja küsisin, kas ta on lolliks läinud, et üritab MIND usku pöörata. Ta ei saanud üldse aru, millest jutt. Pärast mitmeid vahetatud sõnumeid selgus, et on olemas kaks sarnase nimega raamatut. Esimene on eneseabiraamat inimestele, kes on karjääriga kimpus, teise autoriks on üks pastor ja see koosneb paljudest lugudest, mille kõigi ühiseks jooneks on, kuidas olla parem kristlane. Ja ma maksin selle eest!\nEga ma iseenesest ei kurda, kui Allah juba selle raamatu minu juurde tõi, küllap tema siis ka millekski hea oli. Ehk oligi vaja mulle meenutada, et kõige olulisem siin elus pole mitte usk ise, vaid see, et sa teiste vastu lahke oleksid ja hindaksid hetki, mis on sulle antud. Siiski arvan ma, et neist viiest peatükist mulle piisas, ma ei jaksaks rohkem hingeharidust lihtsalt vastu võtta.\nJa olgu ära mainitud, et ma olen ikka loomu poolest positiivne inimene. Sobiksingi ehk hästi usklikuks. Sest kui mul on näiteks midagi viltu ja siis järsku tuleb ootamatult mingi väike asi, mis aitab seda mingil määral parandada, mõtlen ma kohe, et “küll mul ikka alati veab, sain küll solgiämbri kaela, aga no vaata vaid, leidsin kohe terve paki salfakaid, millega end puhastada!” Eile ja täna näiteks astusin välja ja päike paistis – ja ma ei saa midagi parata, mul on siis kohe naeratus kõrvuni, sest päike ju paistab ja seda ei juhtu Eestis detsembrikuus just eriti tihti. Täna sain teada, et minu ja ühe noore daami eesmärgid lähemaks ajaks kattuvad suurepäraselt, nii et üks tulekahi saab tema abil kergelt kustutatud – nii et selle asemel, et kurvastada, et see probleem olemas on, olen ma kohe väga rõõmus, et on olemas keegi, kes seda lahendada aitab. SELLINE positiivsus läheb ilmselt otsapidi juba kuskile vaimuhaiguse alla.\nMidagi ilusat neile, kes kõik läbi lugeda jaksasid. Tänane laul tuleb AbFabilt, taas selline, mis jääb lihtsalt kummitama (Laura Marling on üldse erilise häälega noor daam ja ma arrrrmastan seda, kui kaasakistud need mehed seal videos sellest rütmist on):\nRubriigid: anna kannatust, faith, music . . Autor: Rents\nKommentaar kirjutas Ray D. Noper on detsember 25, 2015 2:57 p.l.\nMa siinkohal tahaks protokolli märkida, et see “ei ole üldse selline inimene” käib diip, mitte filosoofiliselt pessimistlik olemise suhtes. Ma arvan kogu aeg peagu nii, lihtsalt kogemata õnnestus diip olla 😀\nKommentaar kirjutas w on detsember 25, 2015 3:02 p.l.\nTrepid, ronimised, vales suunas kakerdamised – võrreldamatult parem kui kinniseotuna õlitatud liutorusse sattuda.\nKommentaar kirjutas tom on detsember 25, 2015 4:56 p.l.\nMulle eriti meeldis, et lugesid tervelt 5 peatükki läbi enne kui aru said, et miskit pole päris õige 😀 Jõulupäeva hommikul pidin seda lugedes kohvi voodis ümber ajama 😀\nKommentaar kirjutas Rents on detsember 25, 2015 7:57 p.l.\nKahtlustama hakkasin ma tegelikult kohe, aga no mõtlesin, et äkki tõesti pastor räägib juhuslikult eneseleidmisest ja huvitavalt vms.\nKommentaar kirjutas k.k.p-s on detsember 25, 2015 6:31 p.l.\nMul on tunne, et ainult kõrvaltvaatajatele jääb mulje, et inimesed kulgevad läbi elu. No libisevad. Tglt nii nagu kõikide inimeste elud on enamuse ajast mingite jamadega täidetud ja mingi rabelemise ja enese ning teistega vastuolus olemisega, nii on kõikidel ka mingi pidev isiklik areng ning eneseväljendus käimas. See on jah inimomane.\nAga ega nad ei tule seda minule ega sinule rääkima ju. Kasvõi seetõttu, et kõik (või lausa enamus) inimesi ei ole väga tugevad verbaalses eneseväljenduses. Neil on mingid muud eneseväljendusmeetodid. Ilma nüüd vaevalt üleüldse keegi saab, olgu ta nii vähese intellektiga ning “meie maailmast” erinev kui tahes.\nMul on see käibelause, millega ma muudkui fotoka ees tõmblevaid inimesi lohutan: “Ei ole olemas koledat inimest, on halb fotograaf”. Tglt käib see minu meelest üldse kõige kohta maailmas. Ehk filoloogikeeles väljendudes – kui sa mingit keelt ei oska, siis tundub selles keeles rääkimine sulle suvaline sisutu mulin. Mitte senikaua kuni sa selle keele ära õpid, vaid senikaua kuni sa õpid ära, et kõikides keeltes räägivad inimesed teadvustatult täiesti sisukat ja mõttega juttu ja ei loe, kas mõistad, mida nad just räägivad või sa ei mõista.\nEhk siis udust juttu kokku võttes. Polegi vaja, et sa teaksid, mis mingit inimeste tööle paneb või milles on tema eneseväljendus või areng. Või mida ta hmongi keeles räägib. Või missugune on tema ilu tema enda jaoks. Oluline on, et sa arvestaksid, et inimesed väljendavad endid, arenevad mingitel teemadel, kui need teemad ka sinu jaoks üleüldse olulised ega märkimisväärsed ei tundu, et nende jutul on mingi point nende endi jaoks ja et neis kõigis on mingi “ilu”, mille tabamine on sinu ja mitte nende endi probleem. Kui ei taba, oled ise kaotaja. nemad ei ole.\nHah, ma jälle “pean võõrast blogi”, sry. Lohuta ennast sellega, et end verbaalselt halvemini väljendades kui sina. Hapukapsad segavad keskendumast. Need seal kõhus. .(\nKommentaar kirjutas Morgie on detsember 26, 2015 10:05 e.l.\nSee oma elu eest vastutuse võtmise jutt kõlab teatud kontekstides natuke kahtlaselt. Üldjoontes, nii 90% on muidugi õige – aga see 10% võib mõnikord viia inimese hoovusena kaasa teele, kust tagasipöördumist ei ole.\nEriti laste puhul.\nKommentaar kirjutas Morgie on detsember 26, 2015 10:07 e.l.\nAga mde see arengu keerdtreplemine (vist juba leenin rääkis sellest) on nii vana asi, umbes nagu gravitatsiooni olemasolu, et ma küll ei tea, et kellelgi seda kunagi kuidagi vältida oleks õnnestunud. Nojaa, mõned kukuvad järgmise keeru peal katkisest astmest uuesti alumisele keerule, a see ei ole nüüd vältimine…\nKommentaar kirjutas väga väga naine on detsember 26, 2015 10:32 p.l.\nMul on üks minut aega kommenteerida, poeg võtab arvuti-\nMind on tohutult aidanud mõte “I am the storm”. Inimesed ja asjad ei juhtu minuga, mina juhtun inimeste ja asjadega.\nKeelame muidugi burka ja pearäti kandmise ära inimene on loom


USA võimud määrasid McGregorile ja Nurmagomedovile ühesugused karistused - Võitlussport - Postimees Sport: Värsked spordiuudised Eestist ja välismaalt\nUSA võimud määrasid McGregorile ja Nurmagomedovile ühesugused karistused\n12. oktoober 2018, 15:56\nMöödunud nädalavahetusel Conor McGregori alistanud, kuid seejärel ka tema kaaskonnale kallale läinud Khabib Nurmagomedov sai Nevada spordikomisjonilt kuni uurimise lõpuni esialgse võistluskeelu. Sama karistuse sai aga ka McGregor, vahendab BBC.\nJuhtunut asus uurima Nevada spordikomisjon ning esialgu määrati võistluskeeld mõlemale rusikakangelasele. Uurimine aga jätkub ning sportlaste ülekuulamine peaks toimuma selle kuu lõpus. Komisjon võib võistluskeeldu ka pikendada.\nKuigi vahepeal valitses ka oht, et UFC sari võtab Nurmagomedovilt ära meistrivöö, on sarja promootor Dana White kinnitanud, et tiitel jääb talle alles. Samas pole välistatud variant, et Nurmagomedovi ja McGregori vahel korraldatakse kordusmatš.\n«Conor on mulle juba helistanud ja selle kohta küsinud. Eks näe, mis edasi toimuma hakkab,» rääkis White.


Projekt “ Jäätmekäitluse mõju keskkonnale“ | SILLAMÄE GÜMNAASIUM\nAvaleht » Projekt “ Jäätmekäitluse mõju keskkonnale“\nProjekt “ Jäätmekäitluse mõju keskkonnale“\npostitas juulia.devadze, 04.12.2019\nPrügi sorteerimine on tänapäeval väga tähtis ja aktuaalne probleem, see on globaalprobleem, mis puudutab kõiki inimesi. Sillamäe Gümnaasium tegeleb sellega ja otsib lahendusi erinevate projektide ja tegevuste kaudu. Gümnaasiumi õpilased on kohtunud Sillamäe Linnavalitsuse keskkonnaspetsialistiga Alina Nevent, kes andis palju olulist ja praktilist infot jäätmete sorteerimise kohta meie linnas. Rakendusliku ökoloogia keskuse juhataja Marina Janssen tutvustas jäätmete sorteerimise probleemi ning võimalikke lahendusi, mis sobiksid meie linnale.\nGümnasistid osalesid KIK projektides, mis panid mõtlema meie igapäevase tarbimise peale ning ületarbimise peale. Huvitavate praktiliste ülesannete kaudu õpilased tutvusid teksapükste teekonnaga alustadest puuvilla kasvatamisest India istandustel kuni meie kaupluse letini. Praktiline prügi sorteerimine aitas paremini aru saada sellest, millised jäätmed kuhu tohib panna ning sorteerimise eesmärk on ressursside säästlik kasutamine ja sorteeritud jäätmete taaskasutus. Viimaseks sihtpunktiks oli Uikala prügila külastamine, kus gümnasistidel oli unikaalne võimalus näha oma silmadega prügilat, tutvuda jäätmete käsitlemisega prügilas.\nPrügi sorteerimise projekti eesmärgiks on seletada jäätmete sorteerimise vajadust tänapäeva maailmas. Õpilased said palju informatsiooni ja praktilisi oskusi projektide käigus ning jätkavad õppeaasta jooksul oma tegevust gümnaasiumis, kavandavad ning viivad ellu prügi sorteerimist Sillamäe Gümnaasiumis. Probleemi lahendamiseks ning prügi koguse vähendamiseks tuleb meil kõigil vähem tarbida ning soorterida koduses majapidamises tekkivaid jäätmeid.\nJulia Zahharova, Loodusainete õppetooli juht\nIrina Ivanova, Loodusvaldkonna suunajuht\nSillamäe Gümnaasium õpib ja töötab jätkuvalt kodustes tingimustes\nDistantsõpe kestab vähemalt 10.aprillini\nAlates esmaspäevast, 16.märtsist on Sillamäe Gümnaasium distantsõppel\nEesti Vabariigi aastapäeva eel tunnustati edukamaid